title: Lytškovo

text: Lytškovon kylä mainitaan ensimmäisen kerran vuonna 1495. Sen kautta kulkee Bologojen ja Dnon välinen rautatie, joka valmistui 1800-luvun lopussa. Vuosina 1927–1963 Lytškovo oli hallintopiirin keskus ja vuosina 1962–1999 kaupunkimainen taajama. Neuvostoaikana siellä toimi pellavankäsittelylaitos, huonekalutehdas ja kanankasvattamo.


title: Lytškovo

text: Kylästä on maantieyhteys Demjanskiin. Työvoimasta 64 % työskentelee kunnan ulkopuolella. Paikallisista elinkeinoista tärkeimmät ovat koulutus (22,2 %), rakentaminen (20,6 %) sekä tukku- ja vähittäiskauppa (20,8 %). Kunnassa toimii kaksi pientä metsäteollisuusyritystä sekä maatalousyritys Krasnyi partizan.


title: Lytškovo

text: Lytškovo koostuu etupäässä puisista omakotitaloista sekä matalista kivitaloista. Palveluihin kuuluu kaksi lastentarhaa, keskikoulu, kulttuuritalo, kirjasto, lääkärin vastaanotto, posti ja pankki. Seudulla on lukuisia toisen maailmansodan muistomerkkejä.


title: Nabil Al-Garbi

text: Nabil Mohammed Al-Garbi (; s. 3. marraskuuta 1993 Dhamar) on jemeniläinen kilpauransa päättänyt keskimatkojen juoksija. Hän kilpaili vuoden 2012 kesäolympialaisissa Lontoossa ja putosi miesten 1 500 metrin juoksussa ensimmäisellä kierroksella jäätyään eränsä neljänneksitoista ajalla 3.55,46.


title: Nabil Al-Garbi

text: Maailmanmestaruuskilpailuihin Al-Garbi on osallistunut kaksi kertaa. Hän jäi alkueriin 1 500 metrillä sekä 2011 Daegussa että 2013 Moskovassa.


title: Nabil Al-Garbi

text: Alle 18-vuotiaiden MM-kilpailuissa 2009 Al-Garbi oli 3000 metrillä 12:s ja maastojuoksun MM-kilpailuissa 2009 poikien sarjan 81:s.


title: Aleksandr Golovin

text: Aleksandr Jakovlevitš Golovin (; 1. maaliskuuta 1863 Moskova – 17. huhtikuuta 1930 Detskoje Selo) oli venäläinen taidemaalari ja lavastaja. Hän suunnitteli Sergei Djagilevin, Konstantin Stanislavskin ja Vsevolod Meyerhold tuotantoja.


title: Aleksandr Golovin

text: Alun perin Golovin opiskeli arkkitehtuuria ja vaihtoi vasta myöhemmin maalaukseen. Hän myös opiskeli Académie Colarossissa. Taloudellista vaikeuksien vuoksi aina valmistumiseensa saakka hän maalasi sisustuksia ja koristeita työkseen. Hän myös yritti kykyjään useilla taiteen aloilla, kuten huonekalusuunnittelussa. Vuonna 1900 hän osallistui Venäjän paviljongin suunnitteluun Pariisin vuoden 1900 maailmannäyttelyssä yhdessä ystävänsä Konstantin Korovinin kanssa. vuonna 1901 hän muutti Pietarin alueelle Moskovasta. Täällä hänen kykynsä pääsivät oikeuksiinsa lavastesuunnittelijana, joiden suunnittelussa hän yhdisti symbolismia ja modernismia Djagilevin, Meyerholdin ja muiden operetti- ja draamatuontantoihin. Vuoden 1917 vallankumouksen jälkeen hän löysi yhä vähemmän töitä teattereista ja hän syventyi maalaamiseen ja graafiseen kuvittamiseen.


title: Aleksandr Golovin

text: Golovin hankki lavasteet ja puvut Igor Stravinskyn Tulilinnun vuoden 1910 ensi-iltaan.


title: Aleksandr Golovin

text: Golovin hankki lavasteet Moskovan taiteellisen teatterin tuontantoon Pierre Beaumarchais'n "Figaron häihin". Merkittävä venäläinen teatteriohjaaja Konstantin Stanislavski ohjasi näytelmän nopeana tuotantona, jota oli harjoiteltu jo vuoden 1925 lopusta alkaen. Stanislavski sijoitti näytelmän vallankumousta edeltäneeseen Ranskaan ja muokkasi sen viidestä osasta yksitoista kohtausta. Golovin käytti mekaniikkaa nopeuttaakseen lavasteiden vaihtoa. Näytelmä oli suuri menestys ja näyttelijät huudettiin ediin kymmenen kertaa.


title: Aleksandr Golovin

text: Golovin nimitettiin Venäjän SFNT:n kansantaiteilijaksi.


title: Aleksandr Golovin

text: Golovin kuoli Detskoje Selossa 17. huhtikuuta 1930.


title: Fatima Suleiman Dahman

text: Fatima Abdullah Suleiman Dahman (; s. 10. marraskuuta 1992 Taizz) on jemeniläinen pikajuoksija. Hän kilpaili vuoden 2012 kesäolympialaisissa Lontoossa, mutta putosi naisten 100 metrin juoksussa ensimmäisellä kierroksella jäätyään eränsä kahdeksanneksi ajalla 13:95.


title: Tjelvarin laivalatomus

text: Tjelvarin laivalatomus () sijaitsee Bogessa Ruotsin Gotlannissa. Se on 18 metriä pitkä ja 5 metriä leveä ja se ajoitetaan myöhäiseen Skandinavian pronssikaudelle (Monteliuksen periodeille I–VI eli 1100−500 eaa.). Kun laivalatomusta ennallistettiin vuonna 1938, löydettiin itäpäästä pieni paasiarkku, jonne oli kerätty palaneita luita ja saviastian paloja.


title: Tjelvarin laivalatomus

text: Läheiset kaksi muinaislinnaa ovat todennäköisesti rautakaudelta. Pronssikauden hautaröykkiö "Majsterrojr " sijaitsee laivalatomuksesta etelään.


title: Tjelvarin laivalatomus

text: Paikallinen traditio kertoo sen olevan muinaisen Tjelvarin hauta. Tjelvar mainitaan Gutasagassa ja hän oli ensimmäinen ihminen, joka asui Gotlannin saarelle. Hän toi mukanaan tulen, joka esti saarta päivisin vajoamasta mereen.


title: Grigori Mjasojedov

text: Grigori Grigorjevitš Mjasojedov (; 19. huhtikuuta 1834 Pankovo, Orjolin kuvernementti - 30. joulukuuta 1911 Pultava, Pultavan kuvernementti) oli venäläinen taidemaalari ja kaivertaja. Hän oli yksi Vaeltajien johtohahmoista.


title: Grigori Mjasojedov

text: Mjasojedov syntyi Pankovon kylässä Orjolin kuvernementissä. Hänen isänsä oli maalaisaatelinen. Mjasojedov opiskeli Keisarillisessa taideakatemiassa vuosina 1853–1863. Hän kävi Ranskassa, Saksassa, Espanjassa ja Italiassa, mutta asui kuitenkin Pietarissa. Viimeiset vuotensa Mjasojedov vietti kartanossaan Pultavassa.


title: Y.M.C.A.

text: Y.M.C.A. on yhdysvaltalaisen Village People -yhtyeen kappale vuodelta 1978. Kappale on singlejulkaisu albumilta Cruisin'.


title: Y.M.C.A.

text: Kappaleen nimenä oleva lyhenne Y.M.C.A. viittaa kansainväliseen Young Men's Christian Association -järjestöön (suomeksi NMKY), josta kappaleessa kerrotaan. Kappaleen levyttäneen Village People -yhtyeen imagoon kuuluu homoseksuaaleihin stereotypioihin perustuvat hahmot. Tämän johdosta kappaleen sanoitusten on ajateltu kertovan Y.M.C.A. -järjestön maineesta homoseksuaalien kohtaamispaikkana. Kuitenkin kappaleen kirjoittanut Victor Willis, joka on heteroseksuaali, on sanonut, ettei se ollut hänen tarkoituksensa. Hänen mielestään kappaleen sanat kertovat mustien kaupunkilaisnuorten ilosta järjestön tarjoamien koripallo- ja uintiharrastusten parissa.


title: Empire of Silver

text: Empire of Silver (yksinkertainen kiina 白銀帝國; perinteinen kiina 白银帝国; pinyin "Báiyín Dìguó") on vuonna 2009 ensi-iltansa saanut kiinalais-hongkongilainen historiallinen draamaelokuva, jonka on ohjannut, tuottanut ja käsikirjoittanut Christina Yao. Elokuvan pääosissa ovat Aaron Kwok, Zhang Tielin, Hao Lei ja Jennifer Tilly. Elokuva sijoittuu vuoden 1899 Kiinaan.


title: Empire of Silver

text: "Empire of Silver" sai ensi-iltansa Saksan Berliinin elokuvajuhlilla 12. helmikuuta vuonna 2009. Valmistusmaissa Taiwanissa elokuva pääsi teatterilevitykseen 31. heinäkuuta vuonna 2009 ja Hongkongissa 28. tammikuuta vuonna 2010. Yhdysvalloissa elokuva sai ensi-iltansa San Franciscon elokuvajuhlilla 25. huhtikuuta vuonna 2010 ja pääsi teatterilevitykseen 3. kesäkuuta vuonna 2011.


title: Empire of Silver

text: "Empire of Silver" oli ilmestymisensä aikaan yhteensä 17:ään elokuvapalkintoon, joista se voitti yhdeksän.


title: Salé

text: Salé () on kaupunki Salén prefektuurissa Rabat-Salé-Zemmour-Zaerin hallintoalueella Marokossa. Kaupunki sijaitsee Atlantin rannalla Marokon luoteisrannikolla Bou Regreg -joen suulla. Salé sijaitsee joen pohjoispuolella ja vastarannalla sijaitsee maan pääkaupunki Rabat. Asukkaita Saléssa oli vuoden 2004 väestönlaskennassa 760 186. Vuonna 1994 kaupungissa oli 579 850 asukasta. Salén keskusta käsittää medinan eli vanhankaupungin kapeine katuineen. Kaupungin laitamille levittäytyy asuntoalue, jonka asunnoista suuressa osassa asuu läheisessä Rabatissa töissäkäyviä.


title: Salé

text: Ensimmäiset asukkaat saapuivat Salén alueelle 900-luvulla. Asutuskeskuksen merkitys kasvoi, kun Bou Regregin toiselta puolella sijainneesta vanhemmasta Chellahista (myös nimellä Sala Colonia) alkoi muuttaa väestöä sinne. Noihin aikoihin Saléssa käytiin yhä kiivaita taisteluita paikallisten heimojen välillä. Almohadit ottivat vallan alueella 1100-luvulla, jolloin he perustivat Salén eteläpuolelle Rabatin tukikohdaksi Espanjaan suuntautuvia valloitusretkiä varten. Kaupunki joutui vuonna 1260 espanjalaisten merirosvojen hyökkäyksen kohteeksi, jonka seurauksena merenidit linnoittivat Salén rakentamalla puolustusmuurit sekä kanavan muurin Bab Mrisa -portille saakka. Näin laivoille taattiin turvallinen kulku. Salésta kehittyi merkittävä kaupankäyntikeskus, jolla oli yhteyksiä Alankomaihin, Lontooseen, Venetsiaan ja Genovaan. Kaupankäynnin kukoistuksen lisäksi myös merirosvous kukoisti alueella. Kaupunki päätyi vuonna 1627 barbareskimerirosvojen perustaman Salén tasavallan (myös nimellä Bou Regregin tasavalta) alaisuuteen. Salé toimi merirosvojen tukikohtana, minkä vuoksi eurooppalaiset laivastot säännöllisesti pommittivat kaupunkia. Esimerkiksi ranskalainen amiraali Isaac de Razilly joukkoineen pommitti kaupunkia vuonna 1629. Viimeiset Salén tasavallan rippeet hävisivät vuonna 1668, kun Alaouiten hallitsijasukuun kuuluva sulttaani al-Rašid yhdisti Marokon ensimmäistä kertaa sitten vuoden 1603. Alueen merirosvot saatiin kuriin 1800-luvulla, jolloin myös viereisestä Rabatista tuli Marokon pääkaupunki.


title: Salé

text: Salén ja Rabatin välillä liikennöi raitiovaunuja. Rabatiin pääsee myös linja-autolla ja junalla. Kaupungin päälinja-autoasema sijaitsee kilometrin päässä itään medinasta. Pohjoisessa sijaitsevaan Kenitran kaupunkiin kulkee puolen tunnin välein juna Salésta.


title: Salé

text: Saléssa sijaitsevat almohadisulttaani Abou al-Hassan Alin vuonna 1333 rakennuttamat Grande Mosquée -moskeija ja "madrasa". Niitä pidetään hyvänä esimerkkinä merenidien taidonnäytteistä. "Madrasa" toimii nykyisin museona. Moskeijan lähistöllä on vuonna 1604 kuolleen suufin ja samalla kaupungin suojeluspyhimyksen Sidi Abdallah ibn Hassounin "zawiya" eli pyhäkkö. Vuosittain profeetta Muhammadin syntymäpäivän iltana pyhimyksen eli "maraboutin" kunniaksi järjestetään kulkue. Paikalliset kalastajat pukeutuvat kulkueeseen tarkasti jäljiteltyihin merirosvojen asuihin. Muut osallistujat kantavat kulkueessa vahaveistoksia. Kulkue kulkee Salén katuja pitkin ja päätyy lopulta Sidi Abdallah ibn Hassounin "zawiyaan". Kaupungin kaksi muuta "zawiyaa" ovat Grande Mosquéesta luoteeseen sijaitsevalla hautausmaalla sijaitseva Sidi ben Ashir at-Talebin "qubba" (myös "koubba") eli hauta sekä "madrasan" ja Grande Mosquéen välisellä kujalla sijaitseva Sidi Ahmed Tijanin "zawiya".


title: Greatest Hits 87–99

text: Greatest Hits 87–99 on Kylie Minoguen kokoelma-albumi, joka julkaistiin 3. joulukuuta 2003. Albumi julkaistiin ainoastaan Australiassa, ja se on laajennettu versio vuoden 1992 kokoelma-albumista "Greatest Hits".


title: Robert Kron

text: Robert Kron (s. 27. helmikuuta 1967 Brno, Tšekkoslovakia) on tšekkiläinen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä yhteensä 771 runkosarjaottelua tehopistein 144+194=338 ja keräten 119 jäähyminuuttia sekä 16 playoff-tehopistein 2+3=5 ja keräten kaksi jäähyminuuttia. Kron pelasi urallaan myös Suomessa. Tällä hetkellä hän toimii NHL-joukkue Carolina Hurricanesin kykyjenetsijänä.


title: Robert Kron

text: Kron oli juniorina varsin lupaava pelaaja. Hän pelasi ensimmäiset miesten pelinsä 16-vuotiaana Tšekkoslovakian toiseksi korkeimmalla sarjatasolla 1. Česká národní hokejová ligan Ingstav Brnossa kaudella 1983–1984. Seuraavaksi kaudeksi 1984–1985 Kron siirtyi kotikaupunkinsa pääsarjajoukkue TJ Zetor Brnoon, jossa tulokaskausi toi 40 runkosarjaottelussa tehot 6+8=14. Vancouver Canucks varasi hänet viidennellä kierroksella 88. pelaajana .


title: Robert Kron

text: Kaudella 1986–1987 Kron oli Brnon paras pistemies ja maalintekijä tehoilla 18+11=29. Kaudeksi 1988–1989 hän siirtyi ASVŠ Dukla Trenčíniin, jossa Kron teki viimeisellä Tšekkoslovakian pääsarjakaudellaan 1989–1990 yhden kauden piste-ennätyksensä tehoilla 22+22=44.


title: Robert Kron

text: Kron siirtyi kaudeksi 1990–1991 Vancouver Canucksiin, jossa NHL:n tulokaskausi toi 76 runkosarjaottelussa tehot 12+20=32. Kesken kolmannen kautensa 1992–1993, maaliskuussa 1993 hänet ja kolmannen kierroksen varausvuoro kaupattiin Hartford Whalersiin vaihdossa Murray Craveniin ja viidennen kierroksen varausvuoroon samalle kesälle. Kausina 1993–1994 ja 1995–1996 Kron teki NHL:n yhden kauden piste-ennätyksen tehtyään molempina kausina 50 tehopistettä.


title: Robert Kron

text: Kaudeksi 1997–1998 Hartford Whalers muutti Pohjois-Carolinan Raleighiin ja muutti nimensä Carolina Hurricanesiksi. Kolmen siellä vietetyn kauden jälkeen NHL:n laajennusjoukkue Columbus Blue Jackets varasi Kronin laajennusdraftissa riveihinsä kaudeksi 2000–2001. Syksyllä 2002 hän yritti saada vielä pelipaikkaa NHL:stä, mutta siinä onnistumatta Kron palasi Eurooppaan ja siirtyi joulukuussa loppukauden 2002–2003 kattaneella sopimuksella SM-liigajoukkue Rauman Lukkoon. Hänen pitkä pelitaukonsa herätti aluksi epäilyksiä, mutta Kron muodosti Lukossa lopulta toimivan ketjun Marián Cisárin ja Jason Ulmerin kanssa. Ketju teki kuitenkin hieman odotuksia vähemmän maaleja ja joukkue jäi myös pudotuspelien ulkopuolelle. Kronin pelaajaura loppui kevääseen 2003.


title: Robert Kron

text: Kron edusti Tšekkoslovakiaa MM-kilpailuissa vuosina 1989 ja 1990 voittaen molemmista turnauksista hopeaa. Hän pelasi myös Kanada-cupissa vuonna 1991.


title: Robert Kron

text: Kron pelasi myös alle 20-vuotiaiden MM-kilpailuissa vuosina 1985, 1986 ja 1987. Hän voitti pronssia vuosien 1985 ja 1987 turnauksista, joista jälkimmäisessä Kron valittiin myös parhaaksi hyökkääjäksi. Kron pelasi myös alle 18-vuotiaiden EM-kilpailuissa vuosina 1984 ja 1985 voittaen ensimmäisestä turnauksesta hopeaa ja jälkimmäisestä pronssia.


title: Robert Kron

text: Kron on toiminut Carolina Hurricanesin kykyjenetsijänä kaudesta 2008–2009.


title: Nuoruustango (jännitysromaani)

text: Nuoruustango on Reijo Mäen kirjoittama jännitysromaani, joka sijoittuu osittain Jussi Vareksen nuoruuteen 1970-luvulle.


title: Nuoruustango (jännitysromaani)

text: Ensimmäisessä persoonassa kerrotun romaanin prologissa kerrotaan nuoren Jussi Vareksen matkasta kotoaan Merikarvialta tansseihin Siikaisiin. Mustasukkaisuuskohtaus johtaa henkirikokseen. Romaanin muissa osissa Vares oppii yllättäviä asioita nuoruudenystävistään, jotka ovat päätyneet eri teitä rikollisuuden pariin.


title: Nuoruustango (jännitysromaani)

text: I osassa Vares jäljittää uskottomaksi epäillyn aviomiehen yhteyttä salaperäiseen Susannaan. Aviomies paljastuu Vareksen nuoruudenystäväksi, jolla on huonoa seuraa. Hänen kumppaneistaan toisella on mielestään Varekselle kostettavaa.


title: Nuoruustango (jännitysromaani)

text: II osassa Vares tapaa naisen, puhuu tälle harkitsemattomia ja löytää naisen asunnolta nuoruudenrakastettunsa Emilian. Vareksen varjostama nuoruudenystävä katoaa.


title: Nuoruustango (jännitysromaani)

text: III osassa Vares jäljittää kadonnutta ystäväänsä, joutuu ansaan, pelastetaan ja kätkeytyy Pastorin antikvariaattiin.


title: Nuoruustango (jännitysromaani)

text:
IV osassa Vares aseistautuu ja yrittää omaksua kovan kundin imagoa. Pieni mies löytää ruumiita ja saa kohtelustaan hyvityksen. Vares käy vakavan keskustelun Emilian kanssa. Loppuluvussa Vares kohottaa maljan vähiin käyneille ystäville.
Mäki on lapsuudessaan ja nuoruudessaan asunut Siikaisten Saarikoskella, joka on tunnistettavissa kirjan prologin tapahtumapaikaksi. Hän on kertonut jalkapalloharrastuksestaan, jolla on myös merkittävä osa Jussi Vareksen tarinassa.


title: Nuoruustango (jännitysromaani)

text: Helsingin Sanomien Antti Majanderin mukaan kirjassa parasta on menneisyyden vihlomisen kuvaus. Siitä syntyy enemmän kuin rikosliemen taustamauste. Muuten kirja tarjoaa lisää samaa, joten fanit eivät pety. "Nuoruustango" oli ilmestymisvuonnaan neljänneksi myydyin kotimainen kirja ja sitä myytiin 68 700 kappaletta.


title: Yleisluistelun Suomen-mestaruuskilpailut 2013

text: Suomen vuoden 2013 yleisluistelumestaruuksista kilpailtiin Seinäjoella 2.-3.2.2013.


William F. Walsh Regional Transportation Center on Syracusessa New Yorkin osavaltiossa sijaitseva bussi- ja junaliikenteen matkakeskus, joka on nimetty Syracusen entisen pormestarin ja kongressiedustajan William F. Walshin mukaan.


title: Henrik Eolenius

text: Henrik Eolenius (syntynyt n. 1639 Turku) suomalainen ylioppilas ja tunnettu taikauskon uhri.


title: Henrik Eolenius

text: Eoleniuksen isä Tuomas oli turkulainen porvari. Hän oli Turun katedraalikoulun oppilas ja pääsi ylioppilaaksi 1658 tai 1659, toimien sitten Turun akatemiassa eli yliopistossa alimman luokan stipendiaattina syyslukukauden 1660 ja kevätlukukauden 1661. Hän harjoitti itämaisten kielten opintoja, kunnes opiskelijatoveri antoi hänet ilmi konsistorille noituudesta. Ilmiannon mukaan hän olisi luvannut opettaa taikuutta ja oppinut itse päivässä hepreaa ja syyriaa. Eolenius vakuutti syyttömyyttään, mutta konsistori tuomitsi hänet Mooseksen lain mukaan kuolemaan. Varsinkin varakansleri piispa Johannes Terserus vaati tätä. Sen sijaan kansleri Pietari Brahe nuhteli konsistoria tuomiosta, jonka hovioikeus muuttikin kirkkorangaistukseksi. Eolenius kuitenkin erotettiin yliopistosta 1670. Hän toimi lasten opettajana Artjärven kartanossa 1695. Eoleniuksen tiedetään olleen naimisissa.


title: Henrik Eolenius

text: Turkulaisen Kansanoopperan "Henrik ja Noitavasara" innoittajana on juuri Henrik Eoleniuksen kohtalo. Sen kantaesitys oli Turun linnan pihalla lauantaina 27. elokuuta 2011.


title: Carl Timoleon von Neff

text: Carl Timoleon von Neff, myös Timofei Andrejevitš Neff (; 14. lokakuuta 1804 Neu Isenhof, nyk. Püssi – 5. tammikuuta 1877 Pietari) oli baltiansaksalaista alkuperää oleva venäläinen hovimaalari, konservaattori ja taiteenkeräilijä.


title: Carl Timoleon von Neff

text: Carl Timoleon von Neff syntyi ranskalaisen kotiopettajattaren aviottomana lapsena. Hänet lähetettiin vuonna 1824 opiskelemaan Dresdenin kuvataideakatemiaan ja hän asettui Pietariin vuonna 1826, jossa hänen lahjakkuutensa opittiin tuntemaan keisarillisessa hovissa. Hän matkusti sen jälkeen Italiaan sekä teki pitkän matkan Venäjällä vuonna 1837, jonka aikana hän maalasi kylänäkymiä ja laatukuvia. Vuodesta 1839 alkaen hän oli Keisarillisen taideakatemian dekaani ja Nikolai I:n hovimaalari. Vuodesta 1846 alkaen hän oli Accademia delle Arti del Disegnon kunniajäsen.


title: Carl Timoleon von Neff

text: Kesällä 1838 Neff nai Louise von Kalbarsin, jonka kanssa hän sai kaksi lasta. Neff nimitettiin Keisarillisen taideakatemian professoriksi vuonna 1849. Kaksi vuotta myöhemmin hän osti Pieran kartanon Wesenbergistä (nykyinen Rakvere), jonka ateljeessa hän maalasi useimmat teoksistaan. Hänestä tuli vuonna 1864 Eremitaašin taidemuseon konservaattori ja hän hoiti keisarillisen perheen palatsin taidekokoelmia. Hänet esiteltiin ajan seurapiireille.


title: Carl Timoleon von Neff

text: Neff on ennen kaikkea yläluokan muotokuvamaalari ja hän maalasi myös raamatullisia ja mytologisia aiheita, kuten myös laatukuvia. Hän sai myös tilauksia Venäjän ortodoksiselta kirkolta muun muassa Pietarin Iisakin kirkkoa ja Wiesbadenin venäläistä ortodoksikirkkoa varten. Neff maalasi myös luterilaisen Helsingin tuomiokirkon alttaritaulun "Jeesuksen ristiltäotto".


title: Carl Timoleon von Neff

text: Vuonna 1861 Neff oli myös Münkenhofin linnan (lähellä Laekverea) omistaja ja hän kokosi kahteen kartanoonsa tärkeän taulukokoelman, joka on nykyään Tallinnan Kumun taidemuseon kokoelmien pohjana. Hän uudisti kartanonsa uusrenessanssityyliseksi vuosien 1866–1872 välillä, jonne keisari Aleksanteri II henkilökohtaisesti lahjoitti hänelle marmorisen pääportaikon.


title: Carl Timoleon von Neff

text: Carl Timoleon von Neff on haudattu Simunan (tuohon aikaan "Sankt Simonis") hautausmaalle Virossa.


title: Moumi Sébergué

text: Moumi Sébergué (s. 7. joulukuuta 1977) on tšadilainen pikajuoksija. Hän kilpaili miesten 100 metrin juoksussa vuoden 2000 kesäolympialaisissa Sydneyssä ja vuoden 2008 kesäolympialaisissa Pekingissä, mutta putosi ensimmäisellä kierroksella jäätyään kummallakin kerralla eränsä seitsemänneksi. Sydneyssä Séberguén aika oli 11,00 ja Pekingissä 11,14.


title: Eliaquim Mangala

text: Eliaquim Mangala (s. 13. helmikuuta 1991 Colombes, Ranska) on ranskalainen jalkapalloilija. Hän edustaa Englannin Valioliigan Manchester Cityä.


title: Eliaquim Mangala

text: Mangala pelasi Standard Liègessä 77 Jupiler Pro Leaguen ottelua kausilla 2008–2011. Hän voitti Belgian-mestaruuden 2009, Belgian cupin 2011 sekä Belgian Super cupin 2008 ja 2009. 16. elokuuta 2011 hän siirtyi portugalilaisjätti Portoon 6,5 miljoonan euron siirtokorvauksella. Hän pelasi Portossa 51 Primeira Ligan ottelua kausilla 2011–2014. Hän voitti Portugalin-mestaruuden ja Super cupin vuosina 2012 ja 2013. Hän siirtyi Manchester Cityyn 40 miljoonalla eurolla kesällä 2014. Hän voitti Cityssä liigacupin 2016.


title: Eliaquim Mangala

text: Mangala pelasi ensimmäisen maaottelunsa Ranskan joukkueessa Uruguayta vastaan kesäkuussa 2013.


title: Torsten Hartman

text: Torsten Edvard Hartman (19. lokakuuta 1867 Kitee – 31. toukokuuta 1927 Helsinki) oli suomalainen historioitsija ja toimittaja.


title: Torsten Hartman

text: Hartmanin vanhemmat olivat insinööri Edvard Hartman ja Ida Pehrmand. Hän valmistui filosofian kandidaatiksi 1891. Vuonna 1898 hänestä tuli valtionarkiston aktuaari ja 1905 arkiston hoitaja. Hartman julkais tutkimukset "Raseborgs slotts historia" (1896), "De tre gustavianerna G.M. Armfelt, J.F. Aminoff och. J.A. Ehrström" (1899), "Bårgå stads historia" (1907) ja "Då Helsingfros blev huvudstad" (1912), samoin kuin asiakirjakokoelman "Utdrag ur Åbo stads dombok 1635-38" (1891-1898). Hän myös toimitti teoksen "Fänrik Ståls män" (1901, suomennettiin), johon hän laati itse useita elämäkertoja, kuten myös teokseen "Finsk Biografisk Handbook". Hartman oli sanomalehtimies, joka toimi 1894-1897 Nya Pressen -lehden pakinoitsijana ja vuodesta 1897 alkaen aina kuolemaansa saakka Hufvudstadsbladetin toimittajana, joka muun muassa laati lehteen pääkirjoituksia. Kaiken kaikkiaan hän lienee kirjoittanut noin kymmenen tuhatta lehtiartikkelia.


title: Torsten Hartman

text: Hartmanin ensimmäinen puoliso vuodesta 1904 oli Hilja Maria Emilia von Essen (k. 1919) ja toinen vuodesta 1922 Helga Elisabet Tallqvist.


title: Notorious (elokuva)

text: Notorious on vuonna 2009 ensi-iltansa saanut elämäkertaelokuva rap-artisti Notorious B.I.G:stä.


title: Notorious (elokuva)

text: Elokuva tuotti avausviikollaan 24 000 000 dollaria Yhdysvalloissa. Ensi-ilta oli Martin Luther King -viikonloppuna, ja elokuva pyöri 1 638 eri elokuvateatterissa. Kokonaistuotot yltivät lopulta 44 371 751 dollariin, josta 6 207 865 dollaria kertyi kansainvälisestä tuotosta.


title: Notorious (elokuva)

text: Notorious julkaistiin DVD:llä 21. huhtikuuta 2009. DVD myi yhteensä noin 858 000 DVD-kopiota.


title: Notorious (elokuva)

text: Elokuvan ääniraita sisältää yhteensä 17 kappaletta, joista ainoastaan kahdeksan soi itse elokuvassa.


title: Topias Palmi

text: Topias Palmi (s. 26. elokuuta 1994 Tampere) on suomalainen koripalloilija, joka edustaa Korisliigassa pelaavaa Joensuun Katajaa. Aikaisemmin hän edusti pitkään kasvattajaseuraansa Tampereen Pyrintöä. Pelipaikaltaan Palmi on heittävä takamies tai pieni laitahyökkääjä. Palmi voitti Pyrinnössä kertaalleen Suomen mestaruuden ja Suomen cup-mestaruuden, saavutti yhden SM-hopean sekä sijoittui Baltian liigassa neljänneksi. Kaudella 2016–2017 hänet valittiin Korisliigan vuoden kehittyneimmäksi pelaajaksi.


title: Topias Palmi

text: Palmi on pelannut Suomen nuoriso- ja haastajamaajoukkueissa sekä miesten maajoukkueessa. Hän pitää hallussaan Suomen kaikkien maajoukkueiden yksittäisen ottelun piste-ennätystä ja yhdessä maaottelussa onnistuneiden kolmen pisteen heittojen ennätystä heitettyään Suomen U20-maajoukkueessa 60 pistettä Luxemburgia vastaan kesällä 2013.


title: Topias Palmi

text: Palmi on Tampereen Pyrinnön kasvatti. Hän innostui koripallosta oltuaan seuraamassa Santeri-isoveljensä harjoituksia vuonna 2003. Pyrinnön pelaajista hän fanitti muun muassa Jussi Korhosta. Lapsena Palmi harrasti myös jalkapalloa, mutta kahden lajin aikataulujen yhteensovittaminen kävi raskaaksi, ja Palmi keskittyi koripalloon 14-vuotiaana. Hän pelasi seuran B- ja A-pojissa, ja kaudella 2011–2012 hän pelasi kolme ottelua I-divisioonaa Pyrinnön reservijoukkueessa. Kaudella 2012–2013 Palmi pelasi sekä I-divisioonassa että Pyrinnön edustusjoukkueessa. Palmi pelasi myös liigacupin välierässä Kauhajoen Karhua vastaan tehden seitsemän pistettä. Pyrintö voitti cupin loppuottelussa Loimaan ja saavutti cup-mestaruuden. EuroChallengessa Palmi pelasi ottelussa BK Ventspilsiä vastaan ja teki kaksi pistettä. Palmi kertoi, että ensimmäinen Korisliiga-kausi muutti paljon hänen käsitystään koripallosta. Taito pelata ei enää riittänyt, vaan hänen piti opetella myös, kuinka pelataan ja lisäksi järkevästi. Myös päävalmentaja Ville Tuomisen puolustuksen opettelu oli Palmille hankalaa.


title: Topias Palmi

text: Kauden 2013–2014 syyspuoliskolla Palmi suoritti varusmiespalveluksensa. Hän pelasi etenkin I-divisioonassa, jossa oli joulutaukoon mennessä sarjan paras suomalainen pisteidentekijä. Hän pelasi syyskaudella myös edustusjoukkueessa Korisliigaa ja Baltian liigaa. Baltian liigassa Pyrintö pelasi historian ensimmäisenä suomalaisjoukkueena ja sijoittui neljänneksi. Keväällä 2014 Palmi keskittyi edustusjoukkueen otteluihin. Pyrintö voitti Korisliigan runkosarjan uudella voittoennätyksellä ja voitti lopulta historiansa kolmannen Suomen mestaruuden. Palmi pelasi pudotuspeleissä lähes 14 minuuttia ottelua kohden ja onnistui kolmen pisteen heitoissaan 52,4-prosenttisesti. Finaaleissa hän kunnostautui haastavissa heitoissa.


title: Topias Palmi

text: Mestaruuskauden jälkeen Palmi teki Pyrinnön kanssa kolmivuotisen jatkosopimuksen. Sopimus mahdollisti Palmin siirtymisen ulkomaille kunkin pelikauden jälkeen. Pyrintö tarjosi Palmin mukaan hyvän mahdollisuuden opintojen ja pelaamisen yhdistämiseen, ja seura pyrki kehittämään Palmista kansainvälisen tason pelaajan sopimuksen aikana. 17. joulukuuta 2014 Palmi teki uuden Korisliigan yhden ottelun piste-ennätyksensä heitettyään 16 pistettä. Kauden 2014–2015 alussa Palmin rooli Pyrinnössä oli kohtuullisen vaatimaton. Kun Antero Lehto kuitenkin lähti Italiaan loppukaudesta, nousi Palmi joukkueen avausviisikkoon ja vakiinnutti paikkansa siinä..


title: Topias Palmi

text: Palmi kohensi Korisliigan piste-ennätystään 21:een Katajaa vastaan 2. tammikuuta 2016. Hän kärsi tammikuussa loukkaantumisesta. Pudotuspeleissä Palmi sai pelata vain hajaminuutteja. Aamulehden kaudenpäätösarviossa Palmin arvioitiin kadottaneen itseluottamksensa ja heikentyneen edelliskaudesta. Pyrintö eteni loppuotteluihin, joissa se hävisi Kouvoille ja sai näin SM-hopeaa.


title: Topias Palmi

text: Kaudella 2016–2017 tapahtui Palmin lopullinen läpimurto Korisliigassa: hän pelasi pääsääntöisesti Pyrinnön avausviisikossa ja nosti tilastokeskiarvojaan merkittävästi ollen muun muassa sarjan tarkimpia vapaa- ja kahden pisteen heittojen heittäjiä. Palmi paransi sarjan piste-ennätystään ensin marraskuussa 24:een ja 27. tammikuuta 2017 Helsinki Seagullsia vastaan 30:een. Maaliskuussa hän teki seuraavaa kautta koskeneen jatkosopimuksen. Pyrintö selviytyi viimeisenä joukkueena pudotuspeleihin, joissa se putosi heti puolivälierissä Salon Vilppaalle. Palmi oli runkosarjassa paras suomalainen pisteidentekijä 13,1 pisteen ottelukohtaisella keskiarvollaan, ja hänet nimettiin kauden päätteeksi Korisliigan vuoden kehittyneimmäksi pelaajaksi.


title: Topias Palmi

text: Syksyllä 2017 Palmi turhautui pelaamiseensa. Keväällä 2018 hän päätti jatkossa kohdistaa enemmän painetta puolustajalleen eli lisäsi peliinsä aggressiivisuutta, mikä poiki tulosta jo kesän maajoukkueotteluissa..


title: Topias Palmi

text: Kesäkuussa 2018 Palmi siirtyi kaksivuotisella, kesäisin ulkomaille siirtymisen mahdollistaneella, sopimuksella Joensuun Katajaan, joka pelasi kaudella 2018–2019 myös FIBA Europe Cupia.


title: Topias Palmi

text: Palmi heitti 15. joulukuuta 2018 Vilpasta vastaan uuden Korisliigan piste-ennätyksensä, 38 pistettä, joka oli kuluneen vuosituhannen suurimpia suomalaispelaajan tekemiä pistemääriä.


title: Topias Palmi

text: Palmi teki alle 20-vuotiaiden miesten maajoukkueen ottelussa Luxemburgia vastaan 20. heinäkuuta 2013 uuden Suomen maaotteluhistorian piste-ennätyksen: hän teki ottelussa 60 pistettä rikkoen Hanno Möttölän ja Antti Kanervon entisen 43 pisteen ennätyksen. Samassa ottelussa hän heitti 12 onnistunutta kolmen pisteen heittoa syrjäyttäen Petri Virtasen kyseisen tilaston kärkipaikalta. Edeltävissä maaotteluissaan Palmi oli heittänyt kolmen pisteen heittonsa huonosti, mutta aamun heittoharjoitus antoi hänelle itseluottamusta, ja ottelun kuluessa Suomen valmentaja alkoi ohjeistaa pelaajia syöttämään Palmille. Kesällä 2014 Palmi ei pelannut alle 20-vuotiaiden maajoukkueessa kuntoutettuaan polveaan. Kesäkuussa 2015 hänet nimettiin Suomen saman vuoden haastajamaajoukkuerinkiin.


title: Topias Palmi

text: Palmi edusti Suomea vuosien 2015 ja 2017 kesäuniversiadeissa.


title: Topias Palmi

text: Keväällä 2017 Palmi nimettiin Suomen miesten maajoukkueen vuosien 2017–2019 harjoitusryhmään. Hän pelasi ensimmäisessä A-maaottelussaan Tampereella Latviaa vastaan noin kaksi minuuttia.


title: Topias Palmi

text: Loppukesän 2018 maaotteluissa Palmin rooli kasvoi suureksi, minkä ansiosta hän nousi myös syksyn MM-karsintaottelujen kokoonpanoon.Pyrinnön päävalmentajana toiminut Pieti Poikola kuvaili Palmia "todelliseksi korintekijäksi", joka heittää ahkerasti. Palmi on kuvaillut tarvitsevansa harjoitusta etenkin puolustustyöskentelyssään.


title: Topias Palmi

text: Loppuvuodesta 2018 Palmia kuvailtiin rohkealla mielellä varustetuksi puhtaaksi korintekijäksi. Palmi korosti haastattelussa itseluottamukselleen tärkeäksi vapautta heittää ilman valmennuksen rajoitteita. Keväällä 2018 Palmi päätti lisätä peliinsä puolustajiansa vastaan aggressiivisuutta.


title: Topias Palmi

text: Palmi aloitti syksyllä 2014 Tampereen ammattikorkeakoulussa liiketalouden opinnot ja valmistui tradenomiksi keväällä 2018. Hänellä on opintoja myös Tampereen yliopistosta. Palmilla on Santeri-niminen isoveli, joka on harrastanut koripalloa. Palmi on seurustellut pika-aitajuoksija Reetta Hurskeen kanssa.


title: 13 (Black Sabbathin albumi)

text: 13 on brittiläisen metallimusiikkia esittävän Black Sabbathin yhdeksästoista studioalbumi. Albumi julkaistiin Euroopassa 7. kesäkuuta ja Pohjois-Amerikassa 11. kesäkuuta 2013. Yhdysvalloissa albumin julkaisivat Vertigo Records ja Republic Records ja maailmanlaajuisesti Vertigo. "13" on Black Sabbathin ensimmäinen studioalbumi laulaja Ozzy Osbournen kanssa sitten vuoden 1978 "Never Say Die!:n" ja ensimmäinen basisti Geezer Butlerin kanssa sitten vuoden 1994 "Cross Purposesin".


title: 13 (Black Sabbathin albumi)

text: Black Sabbathin alkuperäinen kokoonpano – Osbourne, Butler, kitaristi Tony Iommi ja rumpali Bill Ward – aloitti albumin työstämisen jo vuonna 2001 tuottaja Rick Rubinin kanssa. Albumia viivästytti kuitenkin Osbournen sooloura ja yhtyeen muiden jäsenten perustama Heaven and Hell -yhtye. Viivästysten jälkeen yhtye kertoi vuonna 2011 aloittavansa albumin työstämisen alusta Rubinin kanssa. Rumpali Bill Ward jättäytyi kuitenkin projektin ulkopuolelle, ja hänen sijastaan albumin rumpuosuudet soitti sessiomuusikko Brad Wilk.


title: 13 (Black Sabbathin albumi)

text: Albumin ensimmäinen single ”God is Dead?” julkaistiin digitaalisena singlenä 19. huhtikuuta ja seuraava singlejulkaisu ”End of the Beginning” 15. toukokuuta. Albumi debytoi Suomen albumilistan kolmantena, ja yhtyeen kotimaassa Britannian albumilistalla albumi nousi ensimmäiselle sijalle. Albumi nousi listakärkeen myös Yhdysvaltain Billboard-listalla ollen yhtyeen ensimmäinen listaykkönen Pohjois-Amerikassa.


title: 13 (Black Sabbathin albumi)

text: Black Sabbathin alkuperäiskokoonpano (kitaristi Tony Iommi, rumpali Bill Ward, basisti Geezer Butler ja laulaja Ozzy Osbourne) oli tehnyt kiertueita vuosina 1997–1999 ja julkaissut myös livealbumin "Reunion". Vuonna 2001 yhtye aloitti uuden studio-albumin teon tuottaja Rick Rubinin kanssa, mutta projekti keskeytyi, koska Ozzy Osbourne teki samaan aikaan soolo-albumiaan ja muillakin yhtyeen jäsenillä oli omia projekteja.


title: 13 (Black Sabbathin albumi)

text: Osbournen sooloura ja menestyksekäs tosi-tv-show "The Osbournes" pitivät Black Sabbathin tauolla aina vuoteen 2004 asti jolloin yhtye lähti jälleen kiertueelle soittaen Ozzfest-kiertueella sekä Euroopassa 2004–2005. Levypuolella Sanctuary Records oli julkaissut vuonna 2002 "Past Lives"-nimisen kokoelman joka sisälsi konserttimateriaalia 1970-luvulta. Marraskuussa 2005 yhtye nimettiin Iso-Britannian UK Music Hall of Fameen ja maaliskuussa 2006 Yhdysvaltain Rock and Roll Hall of Fameen.


title: 13 (Black Sabbathin albumi)

text: Vuonna 2006 Osbournen jatkaessa soolouraansa Rhino Records ilmoitti julkaisevansa ""-nimisen kokoelman, joka keskittyi nimensä mukaisesti yhtyeen laulaja Ronnie James Dion aikaiseen materiaaliin, eli vuosiin 1980–1982 ja 1992. Dio, Iommi, Butler ja rumpali Vinny Appice olivat lisäksi nauhoittaneet kolme uutta kappaletta kokoelmalle. Bill Wardin piti alun perin olla mukana projektissa, mutta hän jättäytyi musiikillisten erimielisyyksien vuoksi pois ja hänen tilalleen tuli Appice, joten kokoonpanosta tuli "Mob Rules" ja "Dehumanizer"-albumeilla vaikuttanut kokoonpano. Kokoelma sai hyvän vastaanoton ja kokoonpano päätti lähteä kiertueelle käyttäen nimeä Heaven and Hell ensimmäisen Dion Sabbath-albumin mukaan välttääkseen ristiriitoja, koska alkuperäinen Black Sabbath oli toiminut virallisesti usean viime vuoden ajan. Kokoonpano julkaisi yhden studioalbumin ("The Devil You Know") ja kaksi konserttitallennetta. Heaven and Hellin toiminta päättyi Dion sairastuttua vatsasyöpään, johon hän menehtyi toukokuussa 2010.


title: 13 (Black Sabbathin albumi)

text: Heaven and Hellin lopettamisen jälkeen huhut alkuperäisen Black Sabbathin paluusta lähtivät jälleen liikkeelle. Näitä varjosti Osbournen vuonna 2009 Iommia vastaan nostama kanne Black Sabbath-nimen käyttöoikeudesta. Iommi oli omistanut yksin yhtyeen nimen oikeuden jo vuosia ja Osbourne halusi jakaa nimestä tulevat tuotot kaikkien neljän alkuperäisjäsenen kesken. Heinäkuussa 2010 juttu oli sovittu tietojen mukaan "ystävällisessä hengessä" ja osapuolet eivät kiistäneet mahdollista tulevaa yhteistyötä. Huhumylly pyöri kiivaana pitkin vuotta 2011 kunkin jäsenen kuitenkin kiistäessä mahdollisen uudelleenkokoontumisen.


title: 13 (Black Sabbathin albumi)

text: Lopulta 11. marraskuuta 2011 Black Sabbath piti tiedotustilaisuuden Whisky a Go Go -klubilla Hollywoodissa. Mukana olivat yhtyeen alkuperäisjäsenet, tuottaja Rick Rubin ja juontajana toiminut Henry Rollins. Tilaisuudessa ilmoitettiin Black Sabbathin palaavan virallisesti yhteen ja tekevän uuden studioalbumin ja kiertueen. Iommin mukaan paluun piti tapahtua "nyt tai ei koskaan" ja hänen mukaansa kaikki tulivat mainiosti toimeen keskenään. Butler totesi tulevan materiaalin kuulostavan "perinteiseltä Sabbathilta". Muutamaa päivää myöhemmin yhtye ilmoitti tekevänsä Euroopan kiertueen touko-kesäkuussa 2012.


title: 13 (Black Sabbathin albumi)

text: 9. tammikuuta 2012 ilmoitettiin Tony Iommin sairastuneen imusolmukesyöpään. Tauti oli esiasteella eikä sen odotettu vaikuttavan suuresti yhtyeen työskentelyyn. Albumin kirjoitussessiot siirrettiin kuitenkin Yhdysvalloista Iommin kotiin Englantiin hoitojen vuoksi. 2. helmikuuta 2012 Bill Ward ilmoitti jäävänsä toistaiseksi pois yhtyeestä sopimusteknisten vaikeuksien vuoksi. Ward ei pitänyt hänelle tarjottua sopimusta kelvollisena. Muu yhtye ilmoitti jatkavansa työskentelyä, mutta sanoi "oven olevan auki" Wardille. Samassa kuussa yhtye ilmoitti peruuttavansa suunnitellun kiertueen ja esiintyvän vain Download-festivaaleilla Englannissa kesäkuussa 2012. Sabbathin tilalla varsinaisella kiertueella esiintyi "Ozzy and Friends"-niminen kokoonpano johon kuuluivat Osbournen varsinaisen yhtyeen lisäksi Geezer Butler, kitaristi Zakk Wylde sekä vierailevana kitaristina Slash.


title: 13 (Black Sabbathin albumi)

text: Huhtikuussa 2012 Black Sabbath ilmoitti esiintyvänsä Yhdysvalloissa Lollapalooza-festivaaleilla ja lisäksi Birminghamissa toukokuussa 2012. 15. toukokuuta Bill Ward tiedotti ettei osallistu jatkossakaan yhtyeen toimintaan edelleen jatkuvien sopimusongelmien vuoksi. Pari päivää myöhemmin Wardin kuvat poistettiin yhtyeen virallisilta kotisivuilta. Geezer Butler julkaisi tiedotteen jossa hän pahoitteli Wardin poisjääntiä ja kertoi samalla että Osbournen yhtyeessä soittanut Tommy Clufetos tulisi soittamaan Wardin tilalla Black Sabbathin sovituilla keikoilla. Wardin poisjäänti on herättänyt runsaasti keskustelua mediassa sekä yhtyeen fanien keskuudessa. Myöhemmin, vuoden 2013 haastatteluissa Osbourne on sanonut, että Ward ei ollut fyysisesti tarpeeksi hyvässä kunnossa pystyäkseen soittamaan esimerkiksi kokonaista konserttia ja että Ward olisi loukkaantunut, koska hänelle ehdotettiin toisen rumpalin ottamista varalle.


title: 13 (Black Sabbathin albumi)

text: Kesäkuussa 2012 Osbourne kertoi NME-lehden haastattelussa yhtyeen kirjoittaneen 15 kappaletta ja vihjasi albumin nimeksi tulevan mahdollisesti "2013". Varsinaiset nauhoitukset alkoivat elokuun 23. päivä 2012. Kuukautta myöhemmin haastattelussa paljastettiin yhden albumille tulevan kappaleen nimen olevan "God Is Dead?". Tammikuussa 2013 yhtye ilmoitti uuden albumin nimeksi tulevan "13" ja että se julkaistaisiin kesäkuussa 2013. Yhtye kertoi myös että albumilla rumpuja soittaa Rage Against the Machine- ja Audioslave-yhtyeistä tuttu Brad Wilk. Osbournen mukaan hänen rumpalinsa Tommy Clufetosin piti alun perin soittaa albumin rumpuosuudet, mutta tuottaja Rubin vastusti tätä ja ehdotti Wilkia yhtyeelle. Rubinin mukaan Wilkin rumputyöskentely muistutti Bill Wardin vastaavaa varhaisilla Sabbath-albumeilla ja tätä tarvittiin myös uusiin kappaleisiin.


title: 13 (Black Sabbathin albumi)

text: Musiikillisesti "13" edustaa pääasiassa raskasta, hidastempoista doom-vaikutteista heavy metalia sisältäen kuitenkin melodisiakin kohtia ja kappaleita. Vertailukohteena voidaan pitää yhtyeen 1970-luvun alkupuolen albumeja vaikkakin tuoreempiakin vaikutteita albumilta löytyy. Kitaristi Iommin riffit ovat näkyvässä osassa albumilla, ja esim. koskettimien käyttö on hyvin vähäistä. Kappaleet ovat pitkiä ja sisältävät runsaasti tempon ja sävelkuvioiden vaihdoksia. Osbournen mukaan ennen studioon menemistä tuottaja Rubin kuuntelutti yhtyeellä sen ensimmäisen albumin (vuoden 1970 "Black Sabbath") ja halusi yhtyeen pyrkivän samaan tunnelmaan.


title: 13 (Black Sabbathin albumi)

text: Kappaleet on merkitty Iommin, Butlerin ja Osbournen nimiin ja sanoitukset on tehnyt suurimmaksi osaksi Butler. Hänen mukaansa sanoitukset käsittelevät pääasiassa "elämää, kuolemaa ja tuomiota". Albumia varten nauhoitettiin kaiken kaikkiaan 16 kappaletta joista 4 on vielä julkaisematta. Vuoden 2001 edellisten, keskeytettyjen studiosessioiden materiaalia ei käytetty ollenkaan.


title: 13 (Black Sabbathin albumi)

text: Albumin avaava pitkä "End of the Beginning" muistuttaa alkupuoliskoltaan yhtyeen ensilevyn nimikkokappaletta "Black Sabbath", muuttuen kuitenkin loppua kohti melodisemmaksi. Butlerin mukaan kappaleen sanoituksiin on haettu inspiraatiota "Doctor Who" -televisiosarjasta. Toisena tuleva, myös yli 8-minuuttinen "God is Dead?" on hidastempoinen, doom-vaikutteinen kappale sisältäen kuitenkin nopeamman väliosion.


title: 13 (Black Sabbathin albumi)

text: Suoraviivaisempaa ja nopeampaa tempoa albumilla edustavat "Loner", jonka toinen riffi muistuttaa yhtyeen vuoden 1980 "Lady Evil" -kappaleen vastaavaa, sekä "Live Forever", joka omaa hieman yhtyeelle erikoisemman kompin.


title: 13 (Black Sabbathin albumi)

text: Akustisen kitaran ja tabla-rumpujen myötä kulkeva space/psych-balladi "Zeitgeist" palaa tunnelmaltaan vuoden 1970 "Planet Caravan" -kappaleeseen. Myös tämän kappaleen lyriikoihin on otettu vaikutteita "Doctor Whosta".


title: 13 (Black Sabbathin albumi)

text: Pitkä "Damaged Soul" on blues-henkinen, Osbournen huuliharpun soittoa sisältävä kappale, joka muistuttaa yhtyeen alkuaikojen blues-vaikutteista.


title: 13 (Black Sabbathin albumi)

text: Hitaampitempoisessa "Age of Reason" -kappaleessa Iommin riffiä ja sooloa säestävät kosketinsoittimet ja musiikillisesti kappaleessa on vaikutteita yhtyeen Ronnie James Dion aikakauden materiaalista. Kappaleen työnimi oli "Epic".


title: 13 (Black Sabbathin albumi)

text: Albumin päättää keskitempoinen, raskaan riffin myötä kulkeva "Dear Father", joka yhtyeen tyyliin sisältää nopeamman väliosan sekä melodisen kertosäkeen. Kappale ja albumi päättyy ukkos- ja vesisade-efektiin, samalla tavoin kuin yhtyeen ensialbumi, vuoden 1970 "Black Sabbath" alkaa. Butlerin mukaan tämä oli Rubinin idea.


title: 13 (Black Sabbathin albumi)

text: Albumi sisältää, painoksesta riippuen, yhteensä viisi bonus-kappaletta. Deluxe Edition-painoksesta löytyvät albumin sessioissa nauhoitetut "Methademic", "Peace of Mind" ja "Pariah". Spotifyn versiossa on näiden lisäksi kevään 2013 Australian kiertueella taltioitu "Dirty Women"-kappaleen liveversio. Japanin ja Best Buy-yhtiön painoksista löytyy lisäksi "Naiveté in Black"-niminen kappale.


title: 13 (Black Sabbathin albumi)

text: Albumin kansitaide julkistettiin huhtikuussa 2013. Kansitaiteen suunnitteli Zip Design -niminen ryhmä. Kantta varten tehtiin kahdeksan jalkaa korkea oljista koottu "13"-symboli, joka sytytettiin uhrijuhlan tyyliin tuleen ja kuvattiin. Geezer Butlerin mukaan nimen "13" idea tuli Osbournelta, koska albumi julkaistaisiin vuonna 2013 ja yhtye oli nauhoittanut 13 kappaletta sitä varten.


title: 13 (Black Sabbathin albumi)

text: "God is Dead?" -kappale julkaistiin radiossa ja internetissä huhtikuussa 2013 ja yhtye esiintyi toukokuussa "C.S.I."-sarjan 13. kauden finaalissa esittäen kappaleen "End of the Beginning". Molemmista kappaleista tehtiin myös musiikkivideot. Ennen albumin julkaisua yhtye julkaisi Youtube-palvelussa videopätkiä, joissa yhtye nähtiin studiossa.


title: 13 (Black Sabbathin albumi)

text: "13" julkaistiin 10. kesäkuuta 2013. Se nousi listakärkeen Iso-Britanniassa ollen yhtyeen ensimmäinen listaykkösalbumi lähes 43 vuoteen. Edellisen kerran yhtye oli listaykkönen "Paranoid"-albumilla lokakuussa 1970. 43 vuoden väli oli myös uusi ennätys brittilistalla. Albumi nousi listakärkeen myös Yhdysvaltain Billboardin listalla ollen yhtyeen ensimmäinen listaykkönen Pohjois-Amerikassa. Albumi sai hyviä listasijoituksia useissa muissakin maissa, esimerkiksi Suomessa albumi nousi listakakkoseksi.


title: 13 (Black Sabbathin albumi)

text: Myös kriitikot ja fanit ovat ottaneet albumin hyvin vastaan ja se on saanut pääasiassa positiivisia arvosteluja. Kritiikkiä on herättänyt lähinnä Rick Rubinin kovavolyyminen tuotanto ja albumi onkin liitetty nykyään käynnissä olevaan "loudness war" -ilmiöön.


title: 13 (Black Sabbathin albumi)

text: Yhtyeen kiertuekokoonpanoon kuuluvat Osbournen, Iommin ja Butlerin lisäksi rumpali Tommy Clufetos ja lavan takana soittava kosketinsoittaja Adam Wakeman. Ennen albumin julkaisua, keväällä 2013 yhtye teki kiertueen Kauko-Idässä esiintyen Australiassa ja Japanissa. Heinäkuusta syyskuuhun Black Sabbath kiersi Pohjois-Amerikassa ja lokakuussa Etelä-Amerikassa. Euroopan kiertueella marras-joulukuussa yhtye esiintyi myös Hartwall Areenalla Helsingissä 20. marraskuuta 2013. Marraskuussa julkaistiin myös keväällä Melbournen konserteissa tallennettu "Gathered in Their Masses" -live-DVD/CD/Blu-ray.


title: Gunnar Stenfors

text: Gunnar Stenfors (28. helmikuuta 1903 Turku – 6. kesäkuuta 1955 Kolari) oli suomalainen alppihiihtäjä, joka osallistui muun muassa Alppihiihdon maailmanmestaruuskilpailuihin vuonna 1939.


title: Gunnar Stenfors

text: Helsingissä asunut Stenfors omisti hiihtomajan Kolarin Äkäslompolossa. Hän oli yksi Lapin hiihtomatkailun pioneereita, joka teki tunnetuksi erityisesti Yllästunturia. Vuonna 1949 Stenforsista tuli Suomen Ladun ikäsusi numero 2 ja 1953 Kolarin kunta myönsi hänelle Ylläksen Sivakkaritarikunnan Suurmestarin arvonimen.


title: Gunnar Stenfors

text: Stenfors katosi kesäkuussa 1955 ollessaan melomassa Äkäsjoella. Hänen ruumiinsa löydettiin parin päivän kuluttua paikallisen maanviljelijän näkemän unen perusteella joen rannalla sijainneesta pienestä lammikosta. Ruumiinavauksessa Stenforsin todettiin kuolleen sydänkohtaukseen.


title: Padma Bhushan

text: Padma Bhushan on kolmanneksi korkein Intian valtion myöntämä siviilipalkinto. Se on arvojärjestyksessä Bharat Ratnan ja Padma Vibhushanin jälkeen, mutta ennen Padma Shritä. Palkintoja on jaettu vuodesta 1954.


title: Maarit Lalli

text: Maarit Lalli (s. 4. huhtikuuta 1964 Rauma) on suomalainen elokuvakäsikirjoittaja, elokuvaohjaaja ja elokuvatuottaja. Hänet tunnetaan lähinnä lyhytelokuvistaan. Lallin ensimmäinen pitkä elokuva "Kohta 18" voitti parhaan käsikirjoituksen, parhaan elokuvan ja parhaan ohjauksen Jussi-palkinnon.


title: Petšora–Ilytšin luonnonpuisto

text: Petšora–Ilytšin luonnonpuisto tai Petšora–Ilytšin biosfäärialue () on laaja, 7213,2 neliökilometrin kokoinen biosfäärialueen tasoinen luonnonpuisto Venäjän Komin tasavallan kaakkoisosassa, Troitsko-Petšorskin piirissä. Alue on nimetty Petšorajoen ja sen oikeanpuoleisen sivuhaaran Ilytšin mukaan; joet toimivat osaltaan suojelualueen etelä- ja länsirajoina. Lännessä puisto rajoittuu Uralin huippuihin, jossa kulkee samalla Komin tasavallan ja maantieteellisen Euroopan itäraja. Luonnonpuisto muodostaa keskeisen osan vuonna 1995 UNESCOn maailmanperintöluetteloon hyväksyttyjä Komin aarniometsiä. Luonnonpuiston pohjoispuolella aarniometsäalue jatkuu laajana Jogyd van kansallispuistona.


title: Petšora–Ilytšin luonnonpuisto

text: Luonnonpuisto on kaksiosainen: Kulttuuridokumenttiin Suomensukuiset 30 päivässä liittyen Ville Haapasalo kävi toukokuussa 2012 kuvausryhmineen tutustumassa luonnonpuistoon ja sen nähtävyyksiin.


title: Pakistaninpaimenkoira

text: Pakistaninpaimenkoira ("Bhagyari Kutta") on pakistanilainen koirarotu, jota FCI ei ole tunnustanut.


title: Pakistaninpaimenkoira

text: Pakistaninpaimenkoira on keskikokoinen, lihaksikas ja voimakas, etäisesti saksanpaimenkoiraa muistuttava rotu. Sen kallo on pyöristynyt ja korvat pystyt. Mantelinmuotoisten silmien väri on tumma ja kirsu ja huulet ovat mustat. Urosten säkäkorkeus on 61-64 cm ja narttujen 50-61, ja kumpikin painaa n. 35-45 kg.


title: Pakistaninpaimenkoira

text: Väritys riippuu usein alueesta, ja jossain tietty väri voi olla yleisempi kuin toisaalla. Koko maan mittakaavassa yleisin väritys on black & tan eli musta punaruskein merkein ja toiseksi yleisin kullanruskea. Valkoiset yksilöt ovat harvinaisimpia, mutta niitäkin esiintyy jonkin verran.


title: Pakistaninpaimenkoira

text: Rodusta on olemassa kolme muunnosta:


title: Pakistaninpaimenkoira

text: Pakistaninpaimenkoira on peloton, rohkea, valpas, reviiritietoinen ja suojelusviettinen paimenkoira. Se on oppivaisuutensa, tottelevaisuutensa ja älykkyytensä vuoksi helppo kouluttaa, joskin vaatii omistajaltaan auktoriteettia, johdonmukaisuutta, kärsivällisyyttä ja määrätietoisuutta. Sillä on erittäin voimakas paimennusvietti, joka voi kohdistua jopa perheen lapsiin ja aikuisiin.


title: Pakistaninpaimenkoira

text: Rotu on omistajaansa kohtaan uskollinen, omistautuva ja suojelevainen, ja vaikkei se ole luonnostaan aggressiivinen, tarpeen vaatiessa se puolustaa omistajaansa raivokkaasti. Perhettään kohtaan se on rakastava ja leikkisä, ja tulee hyvin toimeen lasten kanssa. Se ei tule kuitenkaan tule välttämättä toimeen perheen pienempien lemmikkieläinten kanssa. Pakistaninpaimenkoira kykenee paimentamisen ohella myös vartioimaan lampaita, mutta aitona ja aktiivisena työkoirana se ei kuitenkaan sovellu pelkäksi seurakoiraksi.


title: Pakistaninpaimenkoira

text: Rotua on käytetty suojeluun ja paimentamiseen jo vuosisatojen ajan, ja sen alkuperästä on useita eri teorioita. Yleisimmän mukaan se polveutuu kesykoiran ja suden risteytyksestä, mistä juontuu sen alkuperäinen punjabinkielinen nimitys "bhagyari kutta" ("bhagyaar" = susi, "kutta" = koira). Nykyisin sitä esiintyy enimmäkseen Sindin ja Punjabin provinsseissa.


title: Pakistaninpaimenkoira

text: Pakistaninpaimenkoira tulisi harjata päivittäin, koska siitä irtoaa karvaa ympäri vuoden. Varsinaisina karvanlähtöaikoina siitä lähtee erittäin paljon karvaa. Sen korvat tulee lisäksi tarkistaa säännöllisesti tulehdusten varalta. Sen iho ärsyyntyy herkästi ilman riittävää öljykerrosta, minkä vuoksi se tulisi pestä vain tarpeen vaatiessa.


title: Pakistaninpaimenkoira

text: Rotu on erittäin aktiivinen ja kaipaa runsaasti liikuntaa, minkä voi yhdistää koulutusharjoituksiin. Koirat joita ei käytetä paimentamiseen vaativat päivittäin pitkiä, rivakoita kävely- tai juoksulenkkejä, minkä lisäksi ne tarvitsevat alkuperäisen työn korvaavia fyysisiä ja henkisiä aktiviteetteja etteivät ne turhautuisi. Ne nauttivat myös esimerkiksi pallon ja frisbeen perässä juoksemisesta.


title: Pakistaninpaimenkoira

text: Pakistaninpaimenkoira on sopeutunut elämään kuumassa ilmastossa 40 C kuumuudessa, joten sitä voi karvapeitteestään huolimatta pitää lämpimän ilmaston maissa.


title: Pakistaninpaimenkoira

text: Rodulla tavataan kirppujen aiheuttamaa allergista ihotulehdusta ("flea allergy dermatis"). Se elää tavallisesti hyvin hoidettuna 8-10 vuotta.


title: Yleisluistelun Suomen-mestaruuskilpailut 1901

text: Suomen luistelumestaruudesta kilpailtiin viidennen kerran Helsingissä 25. - 26. helmikuuta 1901. Kilpailut käytiin kansainvälisten luistelukilpailujen yhteydessä. Franz Fredrik Wathén puolusti Suomen-mestaruuttaan menestyksellä voittamalla kaksi lyhintä matkaa, joilla suoritettiin erikseen karsinnat ja loppukilpailu.


title: Shime-daiko

text: Shime-daiko () on japanilainen pienikokoinen, tavallista taiko-rumpua korkeaäänisempi rumpu. Sana "shime-daiko" on lyhennys sanasta (). Shime-daikon runko matala mutta leveä ja molemmissa päissä on nahkaiset metalliselle kaarelle pingotetut rummunkalvot ja sitä soitetaan jalustalla, bachi nimisillä puupalikoilla. Shime-daiko muistuttaa rakenteeltaan japanilaista tsuzumi-rumpua ja Länsi-Afrikkalaista Tama-rumpua. Shime-daikolla säestetään perinteisiä japanilaisia musiikkiesityksiä kuten nagauta (), hayashi (), taiko (), ja kansanmusiikki min'yō () esityksiä.


title: Shime-daiko

text:
Shime-daikon rummunkalvot ovat lehmänahasta ja läpimitaltaan noin 26 cm. Rummun runko on noin 15 cm. Shime-daikoa soitettaessa on soittotelineen pidettävä myös rummun lattianpuoleinen kalvo irti maasta. Soittaessa rumpali käyttää "kiaita" valppautensa ’"zanshin "tai tahdinmuutoksen ilmentämiseen hyökkäyshuutoja" kakegor. "Näitä ovat "Ho", "Yo", "Iye" ja "Yoi." Nämä ovat vastaavia mitä käytetään esimerkiksi budo-lajeissa"."
Shime-daiko kuuluu myös olennaisena osana Nō- ja kabuki-teatteriin jossa se on yksi säestävän hayashi-yhtyeen soittimista.


title: Saukkoaapa

text: Saukkoaapa on asutusalue Pelkosenniemen kunnassa. Se sijaitsee Kemijärveltä 35 km Sodankyläntietä Vuostimon kohdalta Saukkoaavantielle. Kylä on aikanaan muodostunut siirtoväestä jotka on asutettu Saukkoaavantien varrelle. Pelkosenniemen kirkonkylään Pyhäjärventien (Pyhäntie) kautta on n. 12 km matka. Lähellä näkyy Pyhätunturi ympärillään kansallispuistoalue. Saukkoaavalta on latuyhteys tunturiin 7–8 km tietä pitkin 20 km, Suvannon kylään 10 km.


title: Saukkoaapa

text: Kylälle rakennettiin koulu 1950-luvun alussa. Koulurakennuksessa on 3 luokkahuonetta ja kirjastohuone sekä keittiötila, jossa on suuri leivinuuni. Keittiössä oli pieni sivuhuone joka oli talonmiehen tai emännän asuntona, pihassa oli erillinen talo, jossa oli kahden opettajan neljän ja kolmen huoneen asunnot. Suuressa ulkorakennuksessa oli ulkohuoneet ja suuri varastotila (puuvaja) sekä sauna. Lämmitys toimi vesikeskuslämmityksellä, kattilahuone ja halkovarasto oli kellaritilassa. Koulusta muodostui kylän keskuspaikka jossa oli monenlaista toimintaa. Koulun opettajana on toiminut mm. Juha Tarkki, joka tuli opettajaksi 1956. Koulutoiminta lakkautettiin Saukkoaavalla 1960-luvulla. Muuttoliike etelän kaupunkeihin ja Ruotsiin vaikutti Pelkosenniemen väkimäärän vähenemiseen, varsinkin sivukyliltä kouluja lakkautettiin.


title: Saukkoaapa

text: Koulu jäi tyhjäksi ja alkoi rapistua. 1981 Helluntaiherätyksen Raamattuopisto osti koulun ja remontoi sen kurssi- ja retkeilykäyttöön. 1990 Raamattuopisto keskitti toimintansa Keuruulle ja luopui Saukkoaavan paikasta, jolloin rakennus myytiin yksityisyrittäjälle. Yritys loppui konkurssiin vuonna 1998. Vuonna 2002 koulurakennus tuhoutui täysin tulipalossa. Asuintalo varjeltui palolta.


title: Karjukalat

text: Karjukalat ("Caproidae") on pietarinkaloihin kuuluva heimo. Heimon lajeja tavataan kaikista valtameristä. Toisinaan karjukalojen katsotaan kuuluvan ahvenkalojen ("Perciformes") tai jäykkäleukakalojen ("Tetraodontiformes") lahkoon.


title: Karjukalat

text: Varhaisimmat karjukalojen heimoon kuuluvien lajien fossiilit on ajoitettu oligoseenikaudelle. Nykyään heimoon kuuluu 2 sukua ja 8–11 lajia. Karjukalat ovat kooltaan pienehköjä tai keskikokoisia kaloja ja saavuttavat suurimmillaan noin 30 cm:n pituuden. Heimon lajeille tyypillisiä piirteitä ovat litteä ja korkeahko ruumis, pienikokoinen pää ja suu, kookkaat silmät ja pitkät selkä- ja peräevät. Selkä- ja peräevän etuosassa on piikkejä, pieni pyrstöevä on suora tai pyöristynyt. Väritykseltään karjukalalajit ovat tyypillisesti vaaleanpunaisia tai punaisia ruumiin yläosasta ja vatsastaan vaalean hopeanharmaita.


title: Karjukalat

text: Karjukalalajeja tavataan lämpimistä ja lauhkeista vesistä Atlantista Välimeri mukaan lukien, Intian valtamerestä ja Tyynestämerestä. Pohjoisimmillaan ne elävät Norjassa. Ne elävät tyypillisesti lähellä kivikkoisia pohjia 40–600 metrin syvyydessä merenpinnasta. Heimon kalojen ravintoa ovat äyriäiset ja muut pienet selkärangattomat eläimet.


title: Polist

text: Polist () on Lovatin sivujoki Novgorodin ja Pihkovan alueilla Venäjällä. Sen pituus on 176 kilometriä ja valuma-alueen laajuus 3 630 neliökilometriä. Keskimääräinen virtaus on 22 kuutiometriä sekunnissa.


title: Polist

text: Joki saa alkunsa Pihkovan alueen itäosassa sijaitsevasta Polistojärvestä. Se virtaa koko pituudellaan kohti koillista. Yläjuoksullaan Polist virtaa mutkitellen soiden keskellä.


title: Polist

text: Metsien ympäröimällä keskijuoksulla joen virtaus kiihtyy. Sen uoma on kivinen ja koskinen Belkan ja Snežan yhtymäkohtiin saakka. Huomattavin koski sijaitsee Braklovitsyn kylän lähellä.


title: Polist

text: Alajuoksulla Polistin virtaus hidastuu. Rannat ovat puuttomat ja joen leveys 30–40 metriä. Staraja Russan kaupungin alueella Polistiin yhtyy sen suurin sivujoki Porusja. Polist laskee Lovatiin Ilmajärven alangolla vähän ennen pääjoen suuta.


title: Polist

text: Joen varrella sijaitsevista asutuskeskuksista suurin on Staraja Russa.


title: Puukala

text: Puukala () on japanilainen lyömäsoitin, jota käytetään usein buddhalaisessa perinteessä ja rituaaleissa. Puukala on kokopuuta, ja sitä soitetaan puisella nuijalla tai kartulla.


title: Puukala

text: Alun perin puukala on ollut oikeasti kalan muotoinen lyömäsoitin. Sittemmin se on tyylitelty pienemmäksi, ja sitä säilytetään omalla tyynyllään.


title: Pyhävuoren kalliomaalaus

text: Pyhävuoren kalliomaalaus sijaitsee Kuhmoisten Lästilän kylässä, Päijänteen länsirannalla Judinsalonselän alueen Pyhävuoren eteläpäässä rannan tuntumassa. Kalliomaalauksen pääkenttä sisältää punaväriläiskiä, joista ei erotu kuvioita. Kalliopinnan pakkasrapautuminen on irrottanut siitä kuvioiden kohdalta laajoja palasia. Viereiseltä kallionpinnalta on löydetty pieni kuvio, joka saattaa esittää hirveä. Pyhävuoren kalliomaalaus ajoitetaan kivikaudelle.


title: Pyhävuoren kalliomaalaus

text: Vuonna 2001 eräällä kalliomaalausretkellä viereisille Pyhänpään kalliomaalauksille huomasi Anna-Liisa Hakkarainen tämän maalauksen, jonka Pekka Kivikäs ja arkeologi Timo Sepänmaa vahvistivat välittömästi aidoksi. Antti Lahelma tarkasti maalauksen vuonna 2004.


title: Pyhävuoren kalliomaalaus

text: Maalausalue sijaitsee parikymmentä metriä rannasta jyrkänteen juurella noin 9 metriä järven pinnan yläpuolella. Kalliossa on suuria murroksia, jotka ovat auenneet halkeamiksi. Maalauskenttä muodostuu väriläiskistä, joita löytyy 2,5 metriä korkealta ja useita metriä leveältä alueelta. Keskisin ja huomiota herättävä kohta on kirkkaan punainen ja selvästi ihmisen tekemä. Selviä kuvioita ei erotu. Kuitenkin 8 metriä oikealla on huomattu pienellä pinnalla vaatimaton ja haalistunut kuvio, joka saattaa esittää hirveä.


title: Pyhävuoren kalliomaalaus

text: Ikävä huomio sen sijaan on, että lohkeamat saattavat olla ampumajälkiä.


title: Pyhävuoren kalliomaalaus

text: Samalla nimellä tunnetaan toinen mahdollinen kalliomaalaus.


title: Pyhävuoren kalliomaalaus

text: Samalla seudulla sijaitsevat seuraavat kalliomaalaukset:


title: Lain varjossa

text: Lain varjossa () on yhdysvaltalainen televisiosarja, joka kertoo Los Angelesissa toimivasta peiteoperaatin johtajasta ja tämän ryhmästä. Sarjaa esitettiin Yhdysvalloissa TNT:llä vuosina 2009–2010. Suomessa sarjaa esitti Sub.


title: Lain varjossa

text: Sarjan päähenkilö Carter Shaw on poliisi, joka on päättänyt omistaa elämänsä saadakseen julmimmat rikolliset kiinni Shaw’n ryhmään kuuluvat Ty Curtis, joka kamppailee oman työnsä ja elämänsä välillä, Dean Bendis, joka on niin syvällä peiterooleissaan, että tiimi ei ole enää varma kummalla puolella hän on sekä Jaimie Allen, joka värvättiin peiteoperaatioihin menneisyytensä ja rikollisten taitojensa takia.


title: NOS (tavara)

text: NOS on lyhenne englannin kielen sanoista ”new old stock”. Ilmaisulla viitataan tuotteen alkuperäisosiin tai varaosiin, joita ei enää valmisteta itse tuotteen valmistuksen päätyttyä. Osaa ei ole myyty kuluttajalle ja se on näin käyttämätön ja tehdasuusi. Osa voi olla tuotantoerästä jäljelle jäänyt tai alkuperäinen varaosa mahdollisesti alkuperäisessä pakkauksessa. Nos-osat ovat haluttuja keräilijöiden sekä entisöijien keskuudessa. Vanhojen sähkökitaroiden ja kitaravahvistimien sekä autojen ja moottoripyörien osat ovat tyypillinen esimerkki nos-osista, joiden hinta voi olla hyvin korkea.


title: NOS (tavara)

text: Ilmaisua ei pidä sekoittaa reissue-termiin. Tämä tarkoittaa tuotetta tai mallia, jossa on pyritty mahdollisimman tarkasti seuraamaan alkuperäisen version valmistusmateriaaleja, mittoja ym. käytettävyyteen vaikuttavia ominaisuuksia. Valmis tuote ei kuitenkaan ole nk. vintage jota puolestaan pyritään pitämään tai saattamaan alkuperäiseen kuntoon käyttämällä nos-osia.


title: Krista Siegfrids

text: Kristin ”Krista” Siegfrids (s. 4. joulukuuta 1985 Kaskinen) on suomenruotsalainen laulaja ja lauluntekijä. Hän edusti Suomea vuoden 2013 Eurovision laulukilpailussa kappaleella ”Marry Me” sijoittuen finaalissa sijalle 24. Finaaliin osallistui 26 maata. Hänen esikoisalbuminsa "Ding Dong!" julkaistiin vuonna 2013.


title: Krista Siegfrids

text: Vuonna 2008 Siegfrids otti osaa ruotsalaiseen versioon "Idols"-laulukilpailusta. Siegfrids osallistui syksyllä 2011 "The Voice of Finland" -televisio-ohjelman ensimmäiselle tuotantokaudelle, jonka esittäminen alkoi televisiossa joulukuussa 2011. Ohjelmassa hän kilpaili Michael Monroen joukkueessa, mutta hänen kilpailunsa päättyi ensimmäisessä suorassa lähetyksessä. Siegfrids on laulajan uran lisäksi myös näytellyt musikaaleissa "Play Me" vuosina 2009–2010 ja "Muskettisoturi" vuonna 2011. Syksyllä 2012 hän oli mukana "Hou, hou Ihan mahdoton Kabaree, Go, go" -nimisessä kabareessä Linnanmäen Peacock-teatterissa. Ennen soolouraansa hän on esittänyt cover-versioita Krista Siegfrids, Dennis & Rolli Band -kokoonpanossa.


title: Krista Siegfrids

text: Helmikuussa 2013 Siegfrids voitti ”Marry Me” -kappaleella Uuden Musiikin Kilpailun ja pääsi näin edustamaan Suomea vuoden 2013 Eurovision laulukilpailussa Malmössä. Kappale eteni kisan toisesta semifinaalista 18. toukokuuta käytyyn finaaliin, jossa Suomi sijoittui 24. sijalle 13 pisteellä. Finaaliin osallistui 26 maata.


title: Krista Siegfrids

text: Siegfrids solmi levytyssopimuksen Universal Musicin kanssa tammikuussa 2013. Esikoisalbumi "Ding Dong!" julkaistiin 10. toukokuuta 2013. Levyn on tuottanut Erik Nyholm.


title: Krista Siegfrids

text: Syksyllä 2013 hän tuomaroi "The Voice Kids" -laulukilpailua yhdessä Elastisen ja Mira Luodin kanssa. Hän jatkoi kilpailun tuomarina myös syksyllä 2014, jolloin hänen kanssaan tuomareina toimivat Diandra ja Arttu Wiskari.


title: Krista Siegfrids

text: Vuonna 2015 Siegfrids julkaisi kolme singleä: tammikuussa 2014 ”Cinderella”-kappaleen, helmikuussa 2015 ”On & Off” -kappaleen sekä elokuussa ”Better On My Own” -kappaleen. Keväällä 2015 hän kilpaili MTV3-kanavalla esitetyssä "Tähdet, tähdet" -ohjelman toisella tuotantokaudella sijoittuen kisassa viidenneksi.


title: Krista Siegfrids

text: Marraskuussa 2015 julkistettiin tieto, että Siegfrids juontaa Uuden Musiikin Kilpailun 2016 yhdessä Roope Salmisen kanssa. Saman kuun lopulla SVT kertoi hänen kilpailevan Melodifestivalenissa eli Ruotsin euroviisukarsinnoissa 2016 kappaleella ”Faller”. Kilpailun semifinaalissa hän sijoittui viidenneksi, eikä päässyt finaaliin. Hän pyrki myös vuoden 2017 euroviisuedustajaksi Ruotsin karsinnoissa kappaleellaan Snurra min jord, mutta ei päässyt finaaliin asti. Siegfrids juonsi myös Uuden Musiikin Kilpailun 2017 ja 2018.


title: Krista Siegfrids

text: Siegfrids syntyi Pohjanmaan Kaskisissa suomenruotsalaiseen perheeseen. Perheeseen kuuluu Kristan lisäksi kolme sisarusta sekä äiti. Siegfrids on kirjoittanut esikoisalbumilleen kappaleen ”Can You See Me?”, jonka hän on omistanut kuolleelle isälleen. Krista puhuu äidinkielenään ruotsia. Siegfrids on laulanut lapsesta asti kuorossa sekä harrastanut telinevoimistelua. Hän on myös valmentanut lapsia ja nuoria kyseisessä lajissa. Hän kirjoitti ylioppilaaksi Närpiön lukiosta vuonna 2003 ja on opiskellut luokanopettajaksi Vaasassa, mutta opinnot jäivät kesken hieman ennen valmistumista. Hän on edelleen kirjoilla Åbo Akademissa.


title: Krista Siegfrids

text: Siegfrids kihlautui pitkäaikaisen avomiehensä Janne Grönroosin kanssa lokakuussa 2014 ja he menivät Kaskisissa naimisiin syksyllä 2017.


title: Jonathan Pitroipa

text: Beninwende Yann Jonathan Pitroipa (12. huhtikuuta 1986 Ouagadougou) on burkinafasolainen jalkapalloilija. Hänen pelipaikkansa on keskikentän laidalla. Hän edustaa ranskalaista Stade Rennais -seuraa. Aiemmin hän on pelannut Saksassa SC Freiburgin joukkueessa vuosina 2004–2008 sekä Hamburger SV:ssä vuosina 2008–2011. Burkina Fason maajoukkueessa Pitroipa on pelannut vuodesta 2006. Hän on pelannut Afrikan-mestaruuskilpailuissa vuosina 2010, 2012 ja 2013.


title: Findelin kansainvälinen lentoasema

text:
Luxemburgin lentoasema on Luxemburgin päälentoasema. Se on Luxemburgin ainoa kansainvälinen lentoasema, ja lentoasemalla on maan ainoa päällystetty kiitotie. Lentoasema sijaitsee 6 kilometerin päässä Luxemburgin kaupungista. Lentoasema on täysin kansainvälinen, koska maassa ei ole muita julkisia lentoasemia.
Luxemburgin lentoasemalla sijaitsevat Luxemburgin kansallisen lentoyhtiön Luxairin ja rahtilentoyhtiö Cargoluxin pääkonttorit. Kuljetetun rahdin määrässä Luxemburgin lentoasema sijoittui Euroopan 5:nneksi, ja maailman 28:nneksi suurimmaksi lentoasemaksi vuonna 2010.


title: Findelin kansainvälinen lentoasema

text: Alun perin lentoasema tunnettiin ”Sandweilerin lentokenttänä”, joka avattiin 1930-luvulla. Kentällä oli tuolloin ruohopäällysteinen 1000 metrin pituinen kiitotie.


title: Findelin kansainvälinen lentoasema

text:
Saksa valloitti puolueettoman Luxemburgin 10. toukokuuta 1940, ja 21. toukokuuta, ’’Luftwaffe’’ sijoitti lentoasemalle Jagdgeschwader 53:n (JG 53), Messerschmitt Bf 109 hävittäjäyksikön. JG 53 oli mukana Ranskan taistelussa Ranskaa ja Iso-Britanniaa vastaan touko- ja kesäkuussa. Myös JG 52 operoi Bf 109-koneilla Sandweileristä salamasodan ajan. JG 52 muutti Ranskaan 29. toukokuuta, mutta JG 53 pysyi Luxemburgissa 18. elokuuta asti, kunnes se siirtyi lähemmäksi Englannin kanaalia.
Tämän jälkeen lentoasemalla ei ollut juurikaan käyttöä, kunnes Saksalaisten Henschel Hs 126-koneilla lentänyt tiedusteluryhmä Aufklärungsgruppe 123 (AKG 123) sijoitettiin kentälle. AKG123 siirtyi idemmäksi vain muutama päivä sen jälkeen, kun Yhdysvaltain Armeija siirtyi Luxemburgiin ja raivasi maan saksalaisista miehitysjoukoista.


title: Findelin kansainvälinen lentoasema

text: Yhdysvaltain armeijan taisteluinsinöörejä saapui Sandweileriin syyskuun puolivälissä 1944, ja suoritti pieniä jälleenrakennustoimenpiteitä valmistellakseen kentän Ninth Air Forcen taistelukoneille. Lentokenttä nimettiin Advanced Landing Ground "A-97" Sandweileriksi, ja se avattiin 18. syyskuuta. Ninth Air Forcen 363D taktinen tiedusteluryhmä suoritti useita valokuvatiedustelulentoja 29. lokakuuta 1944 asti, kunnes he siirtyivät myös Saksaan. Sandweiler pysyi Yhdysvaltain käytössä loppusodan ajan. Yhdysvallat mm. evakuoivat uhrejaan Sandweilerin kautta Englantiin. Lentoasema palasi Luxemburgin valvontaan 15. elokuuta 1945.


title: Findelin kansainvälinen lentoasema

text: Vanha Terminaali A oli rakennettu vuonna 1975, ja se oli lentoaseman ainoa terminaali aina vuoteen 2004 asti, jolloin avattiin uusi Terminaali A.


title: Findelin kansainvälinen lentoasema

text: Vanha Terminaali A oli liian täysi erityisesti kesäkaudella, ja siellä oli vain muutamia kauppoja. Vanhaa Terminaalia alettiin purkaa loppuvuodesta 2011, ja purkaminen valmistui maaliskuussa 2012.


title: Findelin kansainvälinen lentoasema

text: Terminaali B avattiin vuonna 2004. Se on ainutlaatuinen, koska terminaalissa ei olelähtöselvityspisteitä tai tuloaulaa, vaan ne ovat Terminaali A:n puolella. Terminaali rakenettiin pienille koneille, joiden maksimikapasiteetti on 50 matkustajaa. Terminaali voi käsitellä vuodessa 600 000 matkutajaa.


title: V For Violence

text: V For Violence on vuonna 2007 perustettu helsinkiläinen metalliyhtye. Yhtyeen perustivat Jay Tan, J. Salò sekä Mr. Kunt, jonka jälkeen toinen kitaristi Mr. Kock liittyi kokoonpanoon ja kitaraa soittanut Jay Tan aloitti yhtyeen laulajana.


title: Carnal Demise

text: Carnal Demise on death metallia ja rockia soittava kuopiolainen yhtye. Se aloitti toimintansa 2007. Yhtye julkaisi 2012 debyyttialbuminsa "Carnal Demisen". Vuonna 2014 yhtyeen alkuperäinen solisti Jarkko lähti yhtyeestä, siirtyen soittamaan bassoa Jälkiabortti-nimiseen bändiin. 2014 toukokuun lopulla yhtyeen solistina debytoi Ville Rautiainen, joka lähti yhtyeestä marraskuussa samana vuonna. Tästä lähtien bändi on pysynyt hiljaiselossa.


title: Tsuzumi

text: Tsuzumi () on pienikokoinen, tavallista taiko-rumpua korkeaäänisempi japanilainen rumpu. Tsuzumin runko on päistään maljamainen, keskikohdastaan kapeneva tiimalasia muistuttava ja molemmissa päissä on nahkaiset metalliselle kaarelle pingotetut rummunkalvot, joita pitää koossa kaksi sidosnarua. Tsuzumit muistuttavat rakenteeltaan japanilaista shime-daiko-rumpua ja länsiafrikkalaista tama-rumpua.


title: Tsuzumi

text: Nō-teatteriesitysten säestykseen käytetään vähimmillään kotsuzumi- ja ōtsuzumi-rumpuja. Kotsuzumi on näistä pienempi. Sen runko on noin 25 cm pitkä ja rummunkalvot hevosennahkaa. Kotsuzumia kannatellaan vasemmalla olkapäällä ja soitetaan oikealla kädellä.


title: Tsuzumi

text: Ōtsuzumi on matalaäänisempi ja sen tiimalasia muistuttava runko on noin 30 cm pitkä ja rummunkalvot lehmännahkaa. Ōtsuzumia soitetaan sylissä pitäen yhdellä tai kolmella oikean käden sormella.


title: Tsuzumi

text: Kotsuzumilla ja ōtsuzumilla säestetään perinteistä japanilaista musiikkia kuten nagauta-, hayashi-, taiko-, ja min'yō- eli kansanmusiikkiesityksiä.


title: Tsuzumi

text: Tsuzumi kuuluu myös olennaisena osana Nō- ja kabuki-teatteriin, jossa se on yksi säestävän hayashi-yhtyeen soittimista.


title: Tsuzumi

text: Tsuzumin soittaja kostuttaa soiton aikana rummun kalvoja hengityksellään säilyttääkseen haluttavan äänenvärin. Lisäksi tsuzumin säveltä voi nostaa tai laskea kesken soiton kiristämällä tai höllentämällä nyöritystä, joka pitää rummun kalvoja asemissaan.


title: Hannu ja Kerttu: Noitajahti

text: Hannu ja Kerttu: Noitajahti () on yhdysvaltalainen mustan huumorin sävyttämä fantasiaelokuva, joka sai ensi-iltansa tammikuussa 2013. Elokuvan ohjasi ja käsikirjoitti norjalainen Tommy Wirkola. Noin puolet elokuvasta kuvattiin 3D-kameroilla, ja muut osuudet muunnettiin kolmiulotteisiksi. Elokuvan teatteriversio on julkaistu 3D:nä, mutta pidennetty ohjaajan versio vain 2D:nä.


title: Hannu ja Kerttu: Noitajahti

text: Elokuva on jatkoa Grimmin veljesten sadulle Hannusta ja Kertusta. Lapsena Hannu ja Kerttu pelastuvat piparkakkutalon noidan kynsistä, ja aikuisina heistä tulee kuuluisia noidanmetsästäjiä. Elokuva sijoittuu keskiaikaiseen ympäristöön, jossa on käytössä nykytyylisiä ampuma-aseita.


title: Hannu ja Kerttu: Noitajahti

text: Suomalaisella näyttelijällä Pihla Viitalalla on elokuvassa merkittävä sivurooli: hän näyttelee Mina-nimistä nuorta hyvää noitaa, jonka Hannu ja Kerttu pelastavat joutumasta šeriffin tuomitsemana roviolle. Mina lupautuu hoitamaan Hannun haavoja taistelujen jälkeen ja rakastuu tähän.


title: Möykynmäen rautatietunneli

text: Möykynmäen tunneli on Jyväskylän Vesangassa sijaitseva rautatietunneli. Se sijaitsee keskeisellä paikalla, puolitoista kilometriä Vesangan asemalta itään, ja sen pituus on 350 metriä. Tunneli valmistui vuonna 1926 osana Haapamäki–Jyväskylä-rataosan perusparantamista. Se on rataosan ainoa tunneli.


title: Gnisvärdin laivalatomukset

text: Gnisvärdin laivalatomukset sijaitsevat Toftassa Länsi-Gotlannissa Ruotsissa. Alueella, joka johtaa Gnisvärdin kalasatamaan, on useita laivalatomuksia ja hautaröykkiöitä. Ne ovat erinomaisesti säilyneitä, vaikka ne ajoitetaan nuorempaan Skandinaviseen pronssikauteen, millä tarkoitetaan Monteliuksen periodeja IV–VI eli 1100–500 eaa.


title: Gnisvärdin laivalatomukset

text: Gotlannin suurin latomus, joka on 47 metriä pitkä ja 7 metriä leveä, tunnetaan Gnisvärdin laivalatomuksen nimellä. Se on rakennettu noin 100 kivestä, jotka on nostettu pystyyn reunakivetystä rakennettaessa. Keula- ja peräkivet ovat 1,3 metriä pitkiä ja ovat muita kiviä pitempiä. Laivaa reunustaa kaksi pienempää kehäkivetystä.


title: Gnisvärdin laivalatomukset

text: Vajaa 100 metriä etelään edellisestä sijaitsee toinen laivalatomus, joka on 36 metriä pitkä ja 4 metriä leveä. Sen lähelle on kasattu myös hautaröykkiö eli hiidenkiuas ja kaksi pienempiä ja pyöreitä kehäkivetyksiä. Hiidenkiukaan leveys on 16 metriä. Viereinen laivalatomus on hiidenkiuasta pienempi ja osittain tuhoutunut.


title: Gnisvärdin laivalatomukset

text: Noin 200 metriä itään sijaitsee kalmisto, jossa on hautaröykkiö ja kahdeksan pyöreää kehäkivetystä. Myös kalasataman ja laivalatomusten välissä on hautaröykkiö, jonka halkaisija 23 metriä ja korkeus 2,7 metriä.


title: MagnumLive

text: MagnumLive Oy on suomalainen ohjelma- ja tapahtumatuotantotalo. Yhtiö jakaa toimintansa neljään lohkoon; tapahtumatuotantoon, tekniseen toteutukseen, messuosastojen toteutukseen sekä esiintyjä- ja ohjelmapalveluun.


title: MagnumLive

text: Vuonna 2016 MagnumLiven liikevaihto oli 11,3 miljoonaa euroa.


title: MagnumLive

text: MagnumLive Oy on enemmistöosakas konsernissa, jonka se muodostaa yhdessä tekniseen toteutukseen keskittyneiden yhtiöiden RMC Light & Sound Oy:n ja Lakeus Sound Oy:n kanssa. Konsernin palveluksessa on lähes 50 kokopäiväistä alan ammattilaista ja sen toimipisteet sijaitsevat Vantaalla, Turussa sekä Seinäjoella. Vuonna 2016 konsernin liikevaihto oli 14,3 miljoonaa euroa.


title: MagnumLive

text: MagnumLiveen on fuusioitunut useita alalla pitkään toimineita yhtiötä: Extra Viihde Oy (artisti- ja ohjelmapalvelut), Magnum Music Oy (levy-yhtiö), Musiikkimyynti Oy (artistipalvelut), Promosystems Oy (tekninen toteutus ja videotuotanto), Manari Oy (musiikki- ja komiikkateatterituotannot), Viihdekeskus Oy (Viihdekeskusten ja hotellien ohjelmapalvelut) sekä Formaatti Oy (messuosastojen suunnittelu ja toteutus).


title: MagnumLive

text: Yritysfuusioiden ansiosta MagnumLive on 100 % omavarainen tapahtumatuotantojen toteuttaja. MagnumLiven palvelukonseptiin kuuluu yhden luukun periaate: asiakas saa kaikki alan palvelut yhdeltä toimijalta.


title: MagnumLive

text: MagnumLive Oy toimi aiemmin nimellä Extra Viihde Oy. MagnumLive-nimisenä yhtiö on toiminut vuodesta 2012 alkaen. Yhtiön historia ulottuu vuoteen 1969, jolloin Extra Viihdepalvelut Suomi Ky perustettiin. Vuonna 1991 se muutettiin osakeyhtiöksi.


title: MagnumLive

text: Promosystems Oy (perustettu 1984), joka toteutti yleisö- ja yritystapahtumien tekniikkaa kotimaassa ja Euroopassa, fuusioitiin Extra Viihteeseen vuonna 2012. Pääkaupunkiseudulla toimineet viihdetoimistot Musiikkimyynti Oy (perustettu 1978) ja Manari Oy (perustettu 1984) sulautettiin vuonna 2009 ja 2011 osaksi Extra Viihdettä. Vuonna 2010 Viihdekeskus Oy:n liiketoiminta liitettiin osaksi Extra Viihdettä, jolloin yhtiön toiminta laajeni myös Lapin hiihtokeskusten sekä Etelä-Suomen yökerhojen viihdetarjontaan.


title: MagnumLive

text: Vuonna 1987 perustettu messu- ja suunnittelutoimisto Formaatti Oy:n liiketoiminta fuusioitui MagnumLiveen kesällä 2015. Vuonna 2003 perustettu levy-yhtiö Magnum Music Oy on nykyään MagnumLiven levymerkki, joka julkaisee kotimaista viihdettä.


title: MagnumLive

text: MagnumLive-konserniin kuuluu kaksi itsenäistä teknistä toteutusta harjoittavaa sisaryhtiötä, RMC Light & Sound Oy (perustettu 1980, konsernissa vuodesta 2011) ja Lakeus Sound Oy (perustettu 2008, konsernissa vuodesta 2015). MagnumLive ja RMC Light & Sound kuuluvat myös KOKO Tapahtumaan, joka on alalla toimivien yritysten yhteismarkkinointiryhmä.


title: MagnumLive

text: Yritys toteuttaa monipuolisena alihankkijana yleisö- ja yritystapahtumapalveluja, messuosastoja sekä tilaratkaisuja Suomessa ja ulkomailla. MagnumLive tarjoaa myös kattavat esiintyjä-, elämys- ja ohjelmapalvelut.


title: MagnumLive

text: Yhtiö huolehtii vuosittain yli 4 000 esiintyjä- ja tapahtumatoimeksiannosta.


title: Lahdenvuoren rautatietunneli

text: Lahdenvuoren tunneli on Jyväskylän Korpilahdella sijaitseva rautatietunneli Orivesi–Jyväskylä-rataosalla. Sen pituus on 4 290 metriä ja se rakennettiin vuosina 1974–1976. Tunnelin louhintatyöt saatiin valmiiksi vuoden 1975 alussa ja lujitustyöt 2. marraskuuta 1976. Tunnelin leveys on 5,2 m, korkeus 7,5 m ja poikkileikkausala 36,1 m². Louhintatöiden urakkamäärittelyssä käytettiin kattavasti kallioluokitusmäärittelyä, jossa kallio jaettiin neljään luokkaan lujitustarpeen mukaan. Vähäisen lujitustarpeen I ja II -kallioluokkaa oli yhteensä 76 % tutkitusta pituudesta. Aikanaan tunneli oli Suomen pisin liikennetunneli, ja valmistumisestaan vuoteen 2008 se oli pisin rautatietunneli. Nykyisin se on Suomen kolmanneksi pisin rautatietunneli Vuosaaren satamaradan 13,5 kilometrin pituisen Savion tunnelin ja Kehäradan 8,2 kilometrin pituisen tunnelin jälkeen.


title: Lahdenvuoren rautatietunneli

text: Tunnelin turvallisuutta on parannettu 2000-luvulla rakentamalla sinne kaksi hätäpoistumissuojatilaa (Km 309+580 ja 311+093). Vuonna 2005 läntiselle suuaukolle tehtiin teräsbetoninen suuaukkorakenne ja itäpäässä avarruslouhintatöitä. Tunnelissa on 160 km/h nopeusrajoitus.


title: Jay Kortehisto

text: Juha Jay Kortehisto (28. joulukuuta 1972) on suomalainen muusikko, laulaja ja sovittaja. Hänen instrumentteinaan on pasuuna ja didgeridoo.


title: Jay Kortehisto

text:
Pasunistina hän on soittanut muun muassa yhtyeissä Ricky Tick Big Band, Pope Puolitaival United, Dallapé, Boston Promenade, Nu Spirit Helsinki, Jean S., Sunrise Avenue ja Leningrad Cowboys sekä Sami Saaren ja Jimi Tenorin yhtyeissä. Hän on myös paljon käytetty studiomuusikko ja on soittanut lähes 200 albumilla.
Kortehisto toimii 50-luvun rhythm and bluesia soittavan Screaming Jay & The Bonesin yhtyeen laulajana ja pasunistina.


title: Jay Kortehisto

text: Hän on tehnyt sovituksia muun muassa albumeille Nu Spirit Helsinki / Nu Spirit Helsinki ja Nicole WIllis / Be it sekä musikaaliin Smokkijätkät.


title: Jay Kortehisto

text: Juha Kortehisto on kotoisin Seinäjoelta. Vuonna 1994 hän muutti Helsinkiin ja aloitti opiskelunsa Oulunkylän Pop & Jazz konservatoriossa.


title: Jordan Henry

text: Jordan Henry (s. 11. helmikuuta 1986 Milo, Alberta, Kanada) on kanadalainen jääkiekkopuolustaja, joka pelaa ECHL-joukkue Florida Everbladesissa. Isokokoinen Henry on pelityyliltään puolustava puolustaja, jolla on kuitenkin rajalliset luistelu- ja kiekonhallintataidot. Hän laukoo oikealta.


title: Jordan Henry

text: Henry pelasi AMHL-juniorisarjaa UFA Bisonsissa, jonka jälkeen hän siirtyi kaudeksi 2003–2004 WHL-joukkue Moose Jaw Warriorsiin. Henryn ensimmäinen kausi toi siellä 64 runkosarja- ja kymmenessä playoff-ottelussa neljä syöttöpistettä ja yhteensä 86 jäähyminuuttia. Seuraavalla kaudella 2004–2005 Henry teki runkosarjassa 14 tehopistettä ja voitti Warriorsin sisäisen jäähypörssin 137 minuutillaan, kuten myös kevään 2005 pudotuspeleissä 26 minuutillaan.


title: Jordan Henry

text: Kesken kauden 2005–2006 Henry siirtyi Red Deer Rebelsin riveihin. Hän oli Warriorsissa tehdyt tehopisteet mukaan lukien joukkueen eniten pisteitä WHL-kauden aikana tehnyt puolustaja tehoilla 3+20=23. Henry oli myös joukkueen eniten jäähyminuutteja WHL-kauden aikana kerännyt pelaaja yhteensä 155 minuutillaan, kuten myös kauden aiemmassa seurassaan Warriorsissa. Häntä ei koskaan . Henry kävi syksyllä 2006 Calgary Flamesin harjoitusleirillä, mutta hän palasi tämän jälkeen WHL:ään kaudeksi 2006–2007. Henry oli Rebelsin tehokkain puolustaja tehoilla 7+25=32 ja eniten jäähyminuutteja kerännyt pelaaja 162 minuutillaan.


title: Jordan Henry

text: Jäätyään yli-ikäiseksi WHL:ssä Henry siirtyi liittyi vapaana agenttina Florida Panthersin harjoitusleirille ennen kautta 2007–2008. Hän jatkoi organisaatiossa kolmivuotisella tulokassopimuksella, mutta Henry siirrettiin harjoitusleirin päätteeksi ECHL-joukkue Florida Everbladesiin. Hän pelasi ensimmäisen sopimuskautensa Everbladesin ja AHL-joukkue Rochester Americansin välillä, mutta suuremman osan Americansissa, jossa AHL:n tulokaskausi toi 49 runkosarjaottelussa tehot 3+5=8. Kaksi jälkimmäistä sopimuskauttaan Henry pelasi kokonaan Americansissa. Kaudella 2009–2010 hän teki AHL:n yhden kauden piste-ennätyksensä tehoilla 13+18=31.


title: Jordan Henry

text: Kaudeksi 2010–2011 Henry siirtyi valkovenäläiseen KHL-joukkue Dinamo Minskiin. Heinäkuussa 2011 Panthers kauppasi hänen pelaajaoikeutensa Calgary Flamesiin vaihdossa Keith Seabrookiin. Henry teki samalla myös vuoden mittaisen ja kaksisuuntaisen sopimuksen joukkueen kanssa. Hän pelasi kauden 2011–2012 kokonaan AHL:ssä; Henry aloitti sen Flamesin farmijoukkue Abbotsford Heatissa, mutta hänet lähetettiin maaliskuussa 2012 Chicago Wolvesiin. Wolves puolestaan lainasi Heatille J.P. Testwuidea.


title: Jordan Henry

text: Kesäkuussa 2012 Henryn oikeudet ja kesän viidennen kierroksen varausvuoro kaupattiin Washington Capitalsiin vaihdossa Dennis Widemaniin. Hän aloitti kauden 2012–2013 kuitenkin kolmen viikon mittaisella try-outilla Ruotsin toiseksi korkeimmalla sarjatasolla HockeyAllsvenskan-joukkue Södertälje SK:ssa. Henry ei saanut seitsemän runkosarjaottelun jälkeen jatkosopimusta joukkueeseen. Noin kuukautta myöhemmin Södertäljestä lähdettyään, marraskuussa 2012 hän palasi Pohjois-Amerikkaan ja siirtyi ECHL-joukkue Stockton Thunderiin. Vain kahden siellä pelatun ottelun jälkeen Henry siirtyi sarjatasoa ylemmäs try-outille AHL-joukkue Oklahoma City Baronsiin. Hän jäi 20 ottelun jälkeen ilman sopimusta ja palasi Thunderiin, mutta SM-liigan siirtotakarajalla, tammikuun 2013 lopulla Henry siirtyi loppukauden kattavalla sopimuksella Hämeenlinnan Pallokerhon riveihin. 2. maaliskuuta 2013 pelatussa ottelussa Tampereen Ilvestä vastaan hän taklasi Jyrki Jokipakkaa päähän. Henry ei saanut tilanteesta rangaistusta, eikä Jokipakka loukkaantunut, mutta Henry sai sittemmin kuitenkin viiden ottelun pelikiellon.


title: Jordan Henry

text: Henryn pikkuveli Darian pelaa WHL-joukkue Regina Patsissa.


title: Kelim

text: Kelim (, "gelīm") on itämainen matto, jossa ei ole nukkaa, eli sitä ei ole solmittu. Kelim on sen vuoksi ohut ja kevyt.


title: Kelim

text: Kelimejä on alun perin valmistettu Turkissa, mistä niiden valmistus on levinnyt Balkanille, Kaukasiaan, Persiaan ja Turkestaniin, sekä Pohjois-Afrikkaan ja koko Aasiaan. Paimentolaiset ovat käyttäneet kelimejä teltoissaan alustoina ja tilanjakajina, peittoina, tavaroiden päällisinä, säilytyssäkkeinä ja laukkuina, sekä seremonioiden pitopaikkojen koristeina. Kelimejä ei yleensä käytetä lattiamattoina, sillä ne eivät ohuina pysy paikallaan.


title: Kelim

text: Kelimin kumpikin puoli on samanlainen. Kelim-kudonta muistuttaa kiintopujotusta. Erona on se, että kelimin kuteet pujotetaan sitomatta, jolloin rajakohtaan syntyy reikä. Kelimien kuviointi on yleensä yksinkertaista ja geometristä.


title: Osa-alue

text: Osa-alue () tarkoittaa aluetta, joka on muodostettu jakamalla kunta pienempiin osiin tilastointia varten. Suomen kunnat on jaettu osa-alueisiin joko yhdellä, kahdella tai kolmella eri hierarkiatasolla. Kolmitasoisessa aluejaotuksessa hierarkiatasojen nimitykset suurimmasta pienimpään ovat suuralue, tilastoalue ja pienalue. Suomessa on noin 11 000 pienaluetta. Ruotsin kielellä vastaavat nimitykset ovat "storområde", "statistikområde" ja "småområde".


title: Osa-alue

text: Suomessa esimerkiksi Turku on jaettu kolmitasoisesti suur-, tilasto- ja pienalueisiin. Osa-alueiden tunnusnumeroiden pituudet ovat vastaavasti 1, 3 ja 6 numeroa. Koodin ensimmäinen numero yksilöi suuralueen, seuraavat kaksi tilastoalueen ja viimeiset kolme pienalueen. Turussa on 9 suuraluetta ja 134 pienaluetta. Aluejakokartan luettelon perusteella tilastoalueita on 53 kappaletta.


title: Osa-alue

text: Helsingissä piirijakojärjestelmään kuuluu marraskuussa 2012 tehdyn päätöksen mukaan 8 suurpiiriä, 34 peruspiiriä, 148 osa-aluetta ja 404 pienaluetta.


title: Osa-alue

text: Ruotsissa kuntien osa-alueita kutsutaan nimellä "NYKO-delområde", missä "NYKO" tulee sanasta "nyckelkodsystemet".


title: Osa-alue

text: Norjassa kuntien osa-alueiden nimitys on "grunnkrets".


title: Justin DaCosta

text: Justin DaCosta (s. 10. toukokuuta 1985 Mississauga, Ontario, Kanada) on kanadalais-portugalilainen jääkiekkopuolustaja, joka pelaa EIHL-joukkue Coventry Blazessa. Hän laukoo oikealta.


title: Justin DaCosta

text: DaCosta pelasi kauden 2001–2002 OPJHL-joukkue Brampton Capitalsissa, jonka jälkeen hän siirtyi kaudeksi 2002–2003 OHL-joukkue Barrie Coltsiin. Kesken kauden 2003–2004 DaCosta siirtyi toiseen OHL-seuraan, Owen Sound Attackiin ja kesken kauden 2004–2005 Mississauga IceDogsiin. Viimeisellä OHL-kaudellaan 2005–2006 hän oli IceDogsin tehokkain puolustaja ja neljänneksi paras pistemies tehoilla 10+32=42.


title: Justin DaCosta

text: Vuodet 2006–2009 DaCosta kävi New Brunswickin yliopistoa. Hän voitti siellä ensimmäisen yliopistokautensa 2006–2007 päätteeksi CIS:n mestaruuden. Viimeisen yliopistokautensa 2008–2009 päätteeksi DaCosta pelasi myös CHL:n pudotuspelejä Colorado Eaglesin joukkueessa. Kaudella 2009–2010 hän pelasi IHL-joukkue Muskegon Lumberjacksissa ja ECHL-joukkue Stockton Thunderissa. Kauden 2010–2011 DaCosta vietti pääosin CHL-joukkue Allen Americansin riveissä, mutta hän pelasi kauden aikana myös yhden AHL-ottelun Lake Erie Monstersin joukkueessa.


title: Justin DaCosta

text: Kaudeksi 2011–2012 DaCosta siirtyi Eurooppaan ja Ranskan Ligue Magnusissa pelaavan Chamois de Chamonixin riveihin. Hän siirtyi kuitenkin kesken kauden, lokakuussa 2011 Itävallan Erste Bank Eishockey Ligassa pelaavaan unkarilaisjoukkue Alba Volán Székesfehérváriin. DaCosta oli kauden jälkeen vapaana agenttina, kunnes hän palasi marraskuussa 2012 Pohjois-Amerikkaan ja teki sopimuksen ECHL-joukkue Elmira Jackalsin kanssa. Tammikuun 2013 lopulla, Mestiksen siirtotakarajalla DaCosta siirtyi loppukauden 2012–2013 kattavalla sopimuksella KooKoohon. Hän voitti kauden päätteeksi Mestis-hopeaa.


title: Justin DaCosta

text: Elokuussa 2013 DaCosta teki vuoden mittaisen sopimuksen Iso-Britannian EIHL-liigan Fife Flyersin kanssa. Hän nousi joukkueen kapteeniksi ja oli Flyersin tehokkain puolustaja Tim Hartungin kanssa tehoilla 7+27=34. He jakoivat EIHL:n puolustajien pistepörssin kymmenennen sijan Braehead Clanin Kevin Berginin kanssa. Kaudeksi 2014–2015 DaCosta siirtyi Puolan Polska Liga Hokejowassa pelaavaan KH Sanokiin. Hän ehti pelata joukkueessa yhdeksän runkosarjaottelua ja vahvistaa Sanokia myös Continental Cupissa, jossa joukkue voitti ensimmäisen kierroksen C-lohkon. Marraskuussa 2014 DaCosta palasi EIHL:ään ja siirtyi loppukauden kattavalla sopimuksella Coventry Blazen riveihin. Hän voitti kauden päätteeksi mestaruuden.


title: Justin DaCosta

text: DaCostan molemmat vanhemmat ovat lähtöisin Portugalista.


title: Tulikomentoja

text: Tulikomentoja - tykkimiesten lehti on Suomen kenttätykistöaselajin sekä tykistökoulutuksen saaneen maanpuolustusväen aikakauslehti. Lehteä julkaisee taas vuonna 2013 kenttätykistön valtakunnallinen aselajiyhdistys Tykkimiehet ry, jonka jäseniä ovat muut tykistöyhteisöt sekä yksittäiset tykistön ystävät.


title: Tulikomentoja

text: Lehti ilmestyy neljä kertaa vuodessa.


title: Toulouse-Blagnacin lentoasema

text:
Toulouse Blagnacin lentoasema tai "Aéroport de Toulouse - Blagnac" on lentoasema joka sijaitsee 6,7 kilometriä luoteeseen Toulousesta Blagnacissa, Ranskassa.
Vuonna 2012 lentoasema palvelu 7 550 350:aa matkustajaa.
Airbus ja ATR kokoavat lentokoneensa lentoaseman alueella, ja testaavat niitä lentoasemalla.
Lentoaseman johtaja on vuodesta 1999 lähtien ollut Jean-Michel Vernhes.
Lentoasema sijaitee 152 metriä merenpinnan yläpuolella. Kentällä on kaksi asfaltilla ja osittain betonilla päällystettyä kiitotietä, 14R/32L (3 500 m x 45m) ja 14L/32R (3 000 m x 45 m).


title: Dashi Namdakov

text: Dashi Namdakov (s. 1967 Transbaikal) on venäläinen kuvanveistäjä ja burjattikulttuurin uomo universale.


title: Dashi Namdakov

text: Dashi Namdakov kasvoi yhdeksänlapsisessa perheessä Ukurikin kylässä Transbaikalissa. Hänen isänsä oli talonrakentaja, joka rakensi myös buddhalaisia temppeleitä ja rituaalipatsaita. Buddhalaisuus ja burjaattipaimentolaisten maailmankuva tarinoineen loivat pohjan hänen omaperäiselle taiteelleen.


title: Dashi Namdakov

text: Vuosina 1986-1988 Namdakov opiskeli Krasnojarskin Valtiollisessa kuvataidekoulussa kuvanveistäjäksi. Hänen ensimmäinen yksityisnäyttelynsä oli Siperiassa vuonna 2000. Vuonna 2005 hän avasi Moskovaan "Dashi Art Studio"n. Kuvanveiston lisäksi hän on vaikuttanut myös muulla taiteen saralla. Hän oli muun muassa Sergei Bodrovin ohjaamassa elokuvassa Mongol tuotantoassistenttina.


title: Binzasara

text: Binzasara eli () on japanilainen rytmisoitin, jota soitetaan aaltomaisesti taivuttelemalla. Binzasarassa on kymmeniä puulevyjä, jotka on kiinnitetty kahteen kahvaan puuvillaisella nyörillä. Binzasara on yksinkertainen kansanmusiikin ja tanssin säestyssoitin.


title: Animal (Def Leppardin kappale)

text: "Animal" on brittiläisen rockmusiikkia esittävän Def Leppardin kappale vuodelta 1987.


title: Animal (Def Leppardin kappale)

text: "Animal" on kolmas raita yhtyeen vuonna 1987 ilmestyneellä studioalbumilla "Hysteria". Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Yhtyeen kotimaassa "Animal" julkaistiin "Hysterian" ensimmäisenä singlenä vuoden 1987 heinäkuussa, kun taas Yhdysvalloissa, Kanadassa ja Australiassa "Animal" ilmestyi singlenä vuoden 1987 syyskuussa "Hysterian" toisena singlenä "Womenin" jälkeen.


title: Animal (Def Leppardin kappale)

text: Yhtyeen kotimaassa "Animal" menestyi singlelistoilla kiitettävästi saavuttaen Ison-Britannian singlelistalla sijan 6, ja Yhdysvalloissa kappale nousi Billboardin singlelistalla sijalle 19. Suomessa kappale nousi virallisen singlelistan sijalle 19. Se oli ensimmäinen neljänkymmenen parhaan joukkoon Billboardin singlelistalla yltänyt Def Leppardin kappale, ja menestyksensä johdosta se vakiinnutti nopeasti paikkansa yhtyeen konserttien ohjelmistossa.


title: Animal (Def Leppardin kappale)

text: Ison-Britannian painoksella "Animalin" b-puolelle päätyi kappale "Tear It Down", joka sai b-puoleksi yllättävänkin paljon radiosoittoa ja siitä muodostui jopa pienoinen hitti; yhtye muun muassa esitti kappaleen vuoden 1989 MTV Video Music Awards-tapahtumassa ja myöhemmin se nauhoitettiin uudelleen yhtyeen seuraavalle studioalbumille, vuoden 1992 "Adrenalizelle". Yhdysvalloissa "Animalin" b-puolena oli puolestaan "I Wanna Be Your Hero", joka esiintyi vielä samana vuonna yhtyeen "Pour Some Sugar on Me"-hittisinglen b-puolella Ison-Britannian painoksella.


title: The Sound of Zen

text: The Sound of Zen on Atsuya Okuda vuonna 2002 julkaisema solo-albumi jossa on hochikulla tulkittua huilumusiikkia. The Sound of Zen albumilla Okuda soittaa kuusi japanilaista Zen-munkkien säveltämää honkyoku sävellystä.


title: The Sound of Zen

text: Okuda on soittanut shakuhachia vuodesta 1985 mutta myöntyi soittonsa nauhoittamiseen vasta 2000-luvulla. Syy Okudan pidättyvyyteen on että hän uskoo ainoastaa aidon elävän soittotilanteen kokemisen mahdollistavan hochikulla soitettavan "jinashi shakuhachi" musiikin ymmärtämisen.


title: Kypros Cup

text: Kypros Cup () on vuodesta 2008 lähtien Kyproksella järjestetty kutsuturnaus naisten jalkapallomaajoukkueille. Turnaus järjestetään samaan aikaan Algarve Cupin kanssa.


title: Kypros Cup

text: Suomen naisten jalkapallomaajoukkue on osallistunut Kypros Cupiin vuodesta 2012 lähtien. Suomen sijoitukset turnauksessa ovat olleet 6 (2012), 7 (2013), 12 (2014) ja 9 (2015).


title: Yleisluistelun Suomen-mestaruuskilpailut 2009

text: Suomen vuoden 2009 yleisluistelumestaruuksista kilpailtiin Helsingissä 20.-21.12.2008.


text: Kaikki matkat loppuun luistelleet.


text: Mitalistit.


title: Virkkala (täsmennyssivu)

text: Virkkala, Wirkkala tarkoittaa seuraavia:


title: Sia Tolno

text: Sia Tolno on guinealainen laulaja.


title: Sia Tolno

text: Tolno on alkujaan kotoisin eteläisestä Guineasta, mutta varttui Sierra Leonessa, jossa hänen isänsä työskenteli ranskanopettajana. Sierra Leonen sisällissodan alkaessa perhe palasi Guineaan. Tolno alkoi laulaa Conakryn kabaree- ja pianobaareissa. Lisäksi hän sävelsi ja sanoitti lauluja. Vuonna 2002 eräs tuottaja löysi hänet, ja esikoisalbumi "La voix de la forêt" ilmestyi pian tämän jälkeen.


title: Sia Tolno

text: Vuonna 2008 Tolno esiintyi "Africa Star" -televisioshow’ssa Librevillessä ja sijoittui neljänneksi. Tällöin hän sai Pierre Akendenguén huomion. Akendengué kehotti ystäväänsä, tuottaja José Da Silvaa tekemään sopimuksen Tolnon kanssa, ja vuonna 2009 tämä julkaisi Lusafrica-levymerkillä albumin "Eh Sanga". Vuonna 2011 hän levytti uuden albumin "My Life".


title: Blodsvept

text: Blodsvept on Finntrollin kuudes studioalbumi, joka julkaistiin 22. maaliskuuta 2013.


title: Markus Laitinen

text: Markus ”Uku” Laitinen (s. 1979 Pieksämäki) on kirjailija ja muusikko. Hän on julkaissut kirjan "Katujen zen" (Like, 2013).


title: Markus Laitinen

text: Laitinen on harjoittanut zazenia vuodesta 1996. Hän sai zenbuddhalaisen vihkimyksen (jap. jukai) Japanissa vuonna 2009 zenopettaja Peter Roccalta, Gudo Wafu Nishijiman oppilaalta. Laitinen perusti vuonna 2009 sōtō-zenbuddhalaisen ryhmän Kajo Zendon (ent. Dogen Sangha Finland). Laitinen on haastanut buddhalaisia puolustamaan syrjäytyneitä.


title: Markus Laitinen

text: Laitinen on tehnyt musiikkia 1990-luvun alkupuolelta asti. Hän on mukana duoissa The Fishkillers ja Radio TV. Vuonna 2004 Metrotraks Records julkaisi hänen ja Mikko ”Rammu” Ramulan elektroduo Telefunkerin albumin "Elektroakustik".


title: Markus Laitinen

text: Laitisella on (edellisestä) avioliitostaan kolme lasta.


title: Facinet Keita

text: Facinet Keita (s. 23. maaliskuuta 1984 Conakry) on guinealainen judoka. Hän kilpaili vuoden 2012 kesäolympialaisissa Lontoossa +100 kg -luokassa, mutta putosi ensimmäisellä kierroksella hävittyään Guamin Ricardo Blas nuoremmalle. Keita myös toimi Lontoon kisoissa maansa lipunkantajana.


title: Martial Biguet

text: Martial Biguet (s. 11. kesäkuuta 1971) on keskiafrikkalainen entinen pikajuoksija. Hän kilpaili vuoden 1992 kesäolympialaisissa Barcelonassa ja vuoden 1996 kesäolympialaisissa Atlantassa miesten 400 metrin juoksussa, mutta putosi molemmilla kerroilla ensimmäisellä kierroksella jäätyään eränsä seitsemänneksi. Barcelonassa Biguet'n aika oli 47,82 ja Atlantassa 48,92. Hänen henkilökohtainen ennätysaikansa 400 metrin juoksussa on 46,9 (vuodelta 1995).


title: Karin Roten

text: Karin Roten Meier (s. 27. tammikuuta 1976 Leukerbad) on sveitsiläinen alppihiihtäjä.


title: Karin Roten

text: Roten saavutti Sierra Nevadan MM-kilpailuissa 1996 hopeaa suurpujottelussa. Sestrieren MM-kilpailuissa 1997 hän sai suurpujottelussa hopeaa ja pujottelussa pronssia. Kaikki nämä kilpailut voitti Deborah Compagnoni. Vailin MM-kilpailuissa 1999 Roten oli pujottelussa yhdestoista ja St. Antonissa 2001 viidestoista. Olympialaisten suurpujottelussa hän sijoittui 16:nneksi sekä Lillehammerissa 1994 että Naganossa 1998.


title: Karin Roten

text: Roten voitti suurpujottelun nuorten maailmanmestaruuden 1993 ja 1995 sekä sai hopeaa 1994. Nuorten MM-pujottelussa hän sijoittui toiseksi 1995.


title: Karin Roten

text: Roten voitti maailmancupin pujottelukilpailun Hafjellissä 10. maaliskuuta 1996 ja Veysonnaz'ssa 20. joulukuuta 1998. Hän sijoittui pujottelussa toiseksi Semmeringissä ja St. Gervais'ssa kaudella 1995–1996 sekä Semmeringissä kaudella 1998–1999. Suurpujottelussa hän oli kolmas Vailissa kaudella 1996–1997. Suurpujottelun maailmancupin kokonaispisteissä hän oli samalla kaudella neljäs.


title: Karin Roten

text: Roten voitti Sveitsin-mestaruuden pujottelussa 1996 ja 1998 sekä suurpujottelussa 1996 ja 1997. Euroopan cupin suurpujottelukilpailun hän voitti Mariborissa tammikuussa 1995.


title: Runo K. Kurko

text: Runo K. Kurko on suomalainen aseharrastaja ja turvallisuuskouluttaja. Hän on NRA Kansallisen kivääriyhdistyksen puheenjohtaja sekä yksi sen perustajista.


title: Runo K. Kurko

text: Kurkon isä oli palkkasotilaana tunnetuksi tullut Kaarlo Kurko.


title: Konstantin Savitski

text: Konstantin Apollonovitš Savitski (; 6. kesäkuuta 1844 Taganrog - 13. helmikuuta 1905 Penza) oli venäläinen realistinen taidemaalari.


title: Konstantin Savitski

text: Savitskin perhe asui Taganrogin poikakymnaasin rakennuksessa, jossa hänen isänsä toimi lääkärinä. Frankovkassa perhe vietti kesänsä. Savitski vietti lapsuutensa ja nuoruutensa Taganrogissa. Hän näytti kiinnostuksensa taidemaalaamista kohtaan jo varhain lapsena. Asovanmeren rannalla aikaa viettäessään perheensä kanssa hän rakasti tehdä luonnoksia, ja piirustustunnit olivat hänen suosikkejaan kymnaasissa.


title: Konstantin Savitski

text: Konstantinin ollessa viidennellä luokalla Taganrogin kymnaasissa hänen teini-ikäisen elämänsä muuttui yllättäen. Molemmat hänen vanhemmistaan kuolivat yhtäkkiä. Konstantinin otti hoteisiinsa tämän eno, joka asui nykypäivän Latviassa, ja josta tuli hänen huoltajansa. Siellä ollessaan hän men yksityiseen sisäoppilaitokseen, josta valmistui vuonna 1862 ja lähti Pietariin opiskellakseen Keisarillisessa taideakatemiassa. Henkilökohtaiset kontaktit Venäjän kulttuurin merkkihenkilöihin - Ilja Repiniin, Ivan Šiškiniin, Viktor Vasnetsoviin, Mark Antokolskiin, Vasili Stasoviin, Nikolai Karamziniin - vaikuttivat suuresti nuoren taiteilijan kehitykseen.


title: Konstantin Savitski

text: pian Savitskista tuli yksi Keisarillisen taideakatemian parhaista opiskelijoista. Hänen opiskeluvuosinaan tekemät työt toivat hänelle hopeamitaleja ja teoksestaan "Kain ja Abel" vuodelta 1871 hän sai kultamitalin.


title: Konstantin Savitski

text: Valmistumisensa jälkeen Keisarillisesta taideakatemiasta ja kahden ulkomailla vietetyn vuoden jälkeen taiteilijasta tuli Vaeltajien yhteistyökumppani. Teos "Rautatien korjaaminen" oli ensimmäisiä maalauksia tuolta ajalta, jossa kuvattiin työväenluokan elämää.


title: Konstantin Savitski

text: Konstantin Savitski teki yhdessä Ivan Šiškinin kanssa kuuluisan teoksen "Aamu mäntymetsässä". Alkuperäisessä Vaeltajien näyttelyssä maalaus asetettiin esille kahden taiteilijan, Konstantin Savitskin ja Ivan Šiškinin, tekemänä. Savitskin oletettiin maalanneen karhut ja Šiškinin metsän, mutta myöhemmin on käynyt ilmi, että mäntymetsän luonnoksen tekivät niin Savitski kuin Šiškin. Myöhemmin Savitski poisti signeerauksensa teoksesta ja nykyisin sitä pidetään yksinomaan Šiškin teoksena.


title: Konstantin Savitski

text: Valmistumisensa jälkeen Keisarillisesta taideakatemiasta taiteilija omisti yli 20 vuotta elämästään taiteen opetukselle Moskovan, Pietarin ja Penzan taidekouluissa. Vuonna 1897 Konstantin Savitskista tuli Keisarillisen taideakatemian jäsen.


title: Vladimir Makovski

text: Vladimir Jegorovitš Makovski (; 7. helmikuuta 1846 Moskova – 21. helmikuuta 1920 Petrograd) oli venäläinen laatukuvamaalari, muotokuvamaalari ja taiteenkeräilijä. Hän oli taidemaalari Konstantin Makovskin veli.


title: Vladimir Makovski

text: Vladimir Makovski oli Jegor Ivanovitš Makovskin poika, joka oli yksi Moskovan maalaus-, veisto- ja rakennustaiteen opiston perustajista. Hänen äitinsä oli baltiansaksalaista alkuperää. Hänellä oli kaksi veljeä, Nikolai ja Konstantin, ja yksi sisar, Aleksandra, joista tuli kaikista aikansa kuuluisimpia taidemaalareita. Hän kävi Vasili Tropininin tunneilla. Hän teki ensimmäisen maalauksensa, "Kvassia myyvä poika", 15-vuotiaana. Vladimir Makovskista tuli Vaeltajien jäsen päätettyään opintonsa Moskovan maalaus-, veisto- ja rakennustaiteen opistossa vuonna 1869, jossa hänen opettajiaan olivat muun muassa Sergei Zarjanko, Jevgraf Sorokin ja Tropinin.


title: Vladimir Makovski

text: Hän otti lapsuuden teemakseen poikansa Aleksandrin syntymän jälkeen vuonna 1869 ja Pavel Tretjakov osti häneltä tauluja galleriaansa. Hänet nimitettiin akateemikoksi vuonna 1873 hänen Wienin maailmannäyttelyyn esille laittamansa teoksen "Satakielten kuuntelija" johdosta. Makovski opetti Moskovan maalaus-, veisto- ja rakennustaiteen opistossa vuosina 1882–1894 ja Pietarin Keisarillisessa taideakatemiassa vuosina 1894–1918, jonka rehtori hänestä tuli vuonna 1895. Vuonna 1885 hän maalasi keisarinna Maria Fjodorovnan virallisen muotokuvan.


title: Vladimir Makovski

text: Vladimir Makovski on haudattu Volkovon hautausmaalle Pietariin.


title: Aleksei Bogoljubov

text: Aleksei Petrovitš Bogoljubov (; 28. maaliskuuta 1824 Pomeranjen kylä, Novgorodin kuvernementti - 3. helmikuuta 1896 Pariisi) oli venäläinen maisemamaalari.


title: Aleksei Bogoljubov

text: Bogoljubov syntyi Pomeranjen kylässä Novgorodin kuvernementissä. Hänen isänsä oli eläköitynyt eversti Pjotr Gavrilovitš Bogoljubov. Bogoljubovin äidinpuoleinen isoisä oli tunnettu filosofi ja yhteiskuntakriitikko Aleksandr Radištšev.